text:
Yandistwe na Ndamira Jean de Dieu
Nifuje kubaganiriza muri iyi minsi ku muntu witwa NDAMIRA JEAN DE DIEU. Abenshi bajya bakunda kumbaza uwo ndi we ndetse bakagerageza kugenekereza bashakisha, hari uwigeze kumbwira ko yari azi ko ndi umunyamakakuru, abo bose rero bafite amatsiko kuri jye ngiye kuyabamara mu nkuru nabateguriye yitwa NDAMIRA. Iyi nkuru mpisemo gutangira kuyibagezaho uyu munsi wo ku italiki ya 17/12/2017 kuko ari italiki inyibutsa byinshi. Ku italiki nk’iyi mu myaka 25 ishize ni ukuvuga taliki ya 17/12/1992 nafashe icyemezo gikakaye cyatumye ubuzima bwanjye mbuha uwundi murongo. Ni inkuru nivuga ku buzima bwanjye kuva mu bwana kugeza uyu munsi nandika iyi nkuru.
Ntimuzatangazwe no kubona muzasanga muri iyi nkuru abantu muziranye, mubana se, mwiganye cyangwa mwaturanye, yewe mushobora no kwisangamo cyangwa abavandimwe banyu ba hafi. Ni inkuru ishingiye ku mateka yanjye y’ukuri.
NDAMIRA: Episode 1
Hari mu gitondo cyo ku wa kane taliki ya 17/12/1992, nibwo nafashe icyemezo ndakuka cyo kuva mu rugo iwacu, urugo nakuriyemo, urugo naherewemo uburere bw’ibanze nk’undi mwana wese wavukiye agakurira mu muryango, urugo nagiriyemo ibihe byiza bishoboka, urugo kandi nababariyemo nkanahangayikiramo bihagije. Nari mfite imyaka yegera kuba 17 nari umusore w’ingimbi. Ni umugambi nari maranye iminsi.
Iwacu mu rugo twari mu miryango nakwita ko ikize ukurikije uko ubuzima bw’icyo gihe bwari bwifashe, bivuze ngo narerewe mu kuri mu muryango ukomeye. Papa yari amaze umwaka urenga yitabye Imana yari yarabaye umuyobozi ukomeye mu gihe cyo ku buyobozi bwa Kayibanda ndetse na Habyarimana, namenye ubwenge ari Sous-Préfet mu cyahoze kitwa Sous-Préfecture Kiyumba, muri Gitarama.
Nari mfite Mukuru wanjye umwe wize mu Bushinwa wakoraga muri UTEXRWA, nari mfite bashiki banjye babiri, gusa umwe yari yaritabye Imana, yakoraga muri PETRORWANDA yari yararongowe n’umugabo w’umucuruzi ukomeye ndetse uwo mugabo yaje kuba na Data wo muri batisimu (parrain wanjye), mushiki wanjye wundi yari umwarimukazi, umugabo we nawe ntabwo yari yoroshye yari umuganga w’amatungo wabyigiye i Dakar muri Sénégal, ntabwo twari umuryango woroshye rero.
Ahagana mu ma saa kumi n’imwe za mu gitondo nibwo nabyutse, nkaraba mu maso ndambara, mfata urugendo. Mbere yo kugenda ariko nabanje kuzenguruka mu rugo, nanyuze haruguru y’inzu nararagamo ndunguruka mu kiraro cy’inka, nitegereza inka nakundaga cyane Gitare, naciye inyuma mu gikari ndeba ibiti by’umwembe n’avoka byari bihari, nca munsi y’inzu nitegereza bwa nyuma aho twororeraga inzuki, ndakomeza ngera imbere y’inzu y’ababyeyi ndagaruka mfata utwangushye ndasohoka. Naciye mu irembo ryo mu gikari nangaga guca ku irembo rikuru kugirango ntagira uwo nkangura mfunguye urugi rw’amabati twafungishaga igipangu.
Mu by’ukuri nari mfite agahinda kenshi ku mutima, amarira yambungaga mu maso, ariko nta yandi mahitamo nari mfite nagombaga kugenda, ni umwanzuro nari nafashe kandi sinagombaga gusubira inyuma. Mu by’ukuri nari ndambiwe, nari ndambiwe guhohoterwa nzira ubusa, nari ndambiwe kwitwa ikintu kandi ndi umuntu, nari ndambiwe kwitwa amazina mabi ashoboka yose umuntu yakwita uwo yanga agamije kumusenya kumusesereza no kumucisha bugufi.
Ubuzima bwanjye nta gaciro na gake bwari bufite, umukozi wo mu rugo wifuzaga kunkubita yabikoraga ntacyo yikanga ko yahanwa cyangwa akihanangirizwa. Umukozi wabaga yakoze amakosa nko kumena isahane cyangwa kugira ikindi kintu yangiza, yarankubitaga kugirango ikosa yakoze ryibagirane cyangwa ryoroshywe. Muri make ntabwo nari umuntu ahubwo nari ikintu, nta gaciro na gato nari mfite mu maso y’abo twabanaga bose.
Abana twiganye amashuri abanza (primaire) bakagira amahirwe yo gukomeza, bari bageze mu gihembwe cya mbere cy’umwaka wa gatatu w’amashuli yisumbuye, jyewe nari nararangije umwaka wa mbere gusa sinabasha gukomeza. Ntabwo ari uko nari natsinzwe cyangwa banyirukanye nta n’ubwo bwari ubushobozi bwari bwabuze. Igihe cyari kigeze kuri jye ko ngomba guhindura ikerekezo cy’ubuzima.
Nasohotse mu gipangu nzamuka umuhanda wose, iwacu twari dutuye i Kigali muri komini ya Kicukiro, Segiteri ya Kimisange, umusozi twari dutuyeho witwaga Nyarurama, munsi yo ku I Rebero.
Nakomeje kuzamuka nca haruguru y’umuturanyi Nyakwigendera Zigirumugabe, nkomeza ngera aho twitaga ku ikorosi twakundaga gukinira umupira turi abana, aho ku ikorosi narahagaze nsubiza amaso inyuma nitegereza mu rugo aho mvuye, mu by’ukuri nifuzaga ko hari uwankurikira akambuza kugenda ariko kandi undi mutima ukampatira gukomeza urugendo. Narakomeje, nari nambaye ipantaro ya karokaro irimo amabara y’icyatsi n’umukara, nta nkweto nari nambaye, sinibuka neza uko agapira nari nambaye hejuru kasaga, nari mfite ishashi y’umukara yari irimo utundi twenda twanjye.
Nageze ku ikorosi nkata nerekeza kwa mwarimu, uyu mugabo ubusanzwe yitwaga KAMANUTSI Nicodème yari umuturanyi akaba umwarimu w’abadivantisite, yari umukire ukomeye ku musozi, yari afite abana twiganaga hakabamo uwo twakundanaga cyane witwaga NUNYANEZA Jean de Dieu twitaga Birarya, nageze ku muharuro iwe nta muntu urabyuka narungurutse mu gipangu ngo ndebe ko nabona Birarya mucuti wanjye ariko sinamubona, nifuzaga kumusezeraho. Nakomereje haruguru y’igipangu nkomeza nerekezaga aho twitaga mu Bitega. Aha mu Bitega nahatinze akanya gato, ndeba bwa nyuma ahantu nakundaga kuragirira inka, nahagaze hejuru y’urutare twitaga isenga y’ikinyogote nsubiza amaso inyuma aho naturutse ngo ndebe ko nta muntu wo kwa mwarimu nabona ngo mutume kuri Birarya, ariko hari hakiri kare cyane.
Ubwo nakomeje kuzamuka ngera aho twitaga kuri kariyeri hari ku muhanda uva i Gikondo werekeza ku I Rebero hejuru, ubwo nta kindi cyari gisigaye isha yari yamaze kwambuka akamabaye nahise nkomeza umuhanda werekeza I Gikondo.
Nari ngiye he? Gukora iki? Byangendekeye gute? Mbere yo gukomeza urwo rugendo ariko, reka dusubire inyuma gato mu myaka ya za 1970 na….……
Biracyaza…..
Inama cyangwa Inyunganizi nyandikira kuri:
Whatsapp: +254790617702
Email: lbe125@yahoo.fr
Izindi nyandiko wasoma:


c: text/html

text: Uruganda rwacu rugamije gukora mu budahemuka, gukorera abakiriya bacu bose, no gukora mu ikoranabuhanga rishya n'imashini nshya ubudahwema kuri Side Hole Drilling Machine,Imashini zirambirana no gusya, Moto Cylinder Yubaha Imashini, Uburyo bwo guca insinga,Gukubita no Kubaha.Tumaze imyaka irenga 10 mubikorwa.Twiyeguriye ibisubizo byiza hamwe nubufasha bwabaguzi.Turagutumiye rwose gusura ubucuruzi bwacu kugirango tuzenguruke kugiti cyawe hamwe no kuyobora ubucuruzi buciriritse.Ibicuruzwa bizatanga ku isi yose, nk'Uburayi, Amerika, Ositaraliya, Ubuyapani, Chicago, Mexico, Haiti. Hamwe n'imbaraga zo kugendana n'ibigezweho ku isi, tuzahora twihatira guhaza ibyo abakiriya bakeneye.Niba ushaka guteza imbere ikindi kintu gishya, turashobora kugitunganya kugirango uhuze ibyo ukeneye.Niba wumva ushishikajwe nibicuruzwa byacu nibisubizo cyangwa ushaka guteza imbere ibicuruzwa bishya, ugomba kutwandikira.Dutegereje gushiraho umubano mwiza wubucuruzi hamwe nabakiriya kwisi yose.

robotstxt: allowed

filter: keep


text:
Amasomo matagatifu: Yer 33, 14-16; 1Tes 3, 12-13; 4,1-2; Lk 21, 25-28.34-36
Bakristu bavandimwe, kuri iki cyumweru cya mbere cy’Adiventi, twatangiye umwaka mushya wa Liturujiya, umwaka C. Twatangiye igihe cy’Adiventi kimara ibyumweru bine, abakristu twese twatangiye urugendo rwo kwisubiraho no gusenga kandi twitegurana ibyishimo, Umunsi mukuru wa Noheli, ivuka ry’Umucunguzi wacu Yezu Kristu ryegereje.
Amasomo matagatifu twateguriwe kuri iki cyumweru aradufasha kwinjira neza mu gihe kidasanzwe cyo gutegereza twishimye amaza y’Umwana w’umuntu.
Umuhanuzi Yeremiya mu mvugo ya gihanuzi, aramenyesha umuryango w’Imana ko igihe cyegereje maze Imana ikuzuza amasezerano yagiranye n’umuryango wa Yuda n’uwa Israheli. Aratubwira ko mu muryango wa Dawudi azahagobora umumero, umwuzukuruza w’Indahemuka, maze azaharanire ubutungane n’ubutabera mu gihugu. Nta gushidikanya ko ari Yezu Kristu, ukomoka mu muryango wa Dawudi dutegereje. Ntabwo yaje nk’ikimanuka ahubwo kuva cyera na kare abahanuzi batandukanye bagiye babivuga mu ncamarenga ko ari Mesiya ugomba kuzaza gukiza umuryango w’Imana akawuvana ku ngoyi y’ubucakara bw’icyaha. Ni we mwami wuzuye amahoro n’ubutabera. Ni we uzatuma Yuda irokoka kandi Yeruzalemu iture mu mutekano. Icyo gihe kidasanzwe kizana amizero n’ubutabera mu bantu tugomba kugitegerezanya igishyika ngo hato tutazatungurwa.
Muri uko gutegereza kandi Pawulo Mutagatifu aradusaba, kuguma mu butungane budahinyuka imbere y’Imana umubyeyi wacu, kugeza igihe umwami wacu Yezu azaza ashagawe n’abatagatifu be bose. Arakomeza adusaba kandi atwinginga muri Nyagasani ngo turusheho kwifata mu buryo bushimisha Imana, twubahiriza amategeko yayo nk’uko twayigishijwe. Ubuzima tubamo bugira icyerekezo iyo buyobowe n’Imana. Iyo twohotse mu by’isi tubaho nk’abatariho, turushya iminsi, ibyo dukora bitarimo Imana bikatuganisha mu nzira y’ibyaha no kurimbuka. Ni ngombwa rero guhugukira kugaruka mu nzira nziza Imana ikatubamo natwe tukayibamo, tukabaho dufite inyota y’ubutungane no kubaho mu butabera.
Yezu duhimbaza kuri Noheli yaraje ubwa mbere yigira umuntu, maze abana natwe, dutegereje na none amaza ye yuje ikuzo aho mu Ivanjiri atubwira uko bizamera mbere y’ihindukira rye, “Hazaba ibimenyetso mu zuba, mu kwezi no mu nyenyeri, naho mu nsi amahanga azakuka umutima kubera urusaku rw’inyanja n’imivumba yayo. Abantu bazicwa n’ubwoba bahagarike imitima bitewe n’amakuba azaba yadutse mu isi, kuko ibikomeye byo mu Ijuru bizahungabana”.
Yezu arakomeza adusaba kwitonda kugira ngo hato imitima yacu itazatwarwa n’ubusambo n’isindwe, n’uducogocogo tw’ubuzima, maze uwo munsi ukazatugwa gitumo.
Bavandimwe, ntabwo dukwiye gutungurwa. Isi n’ibiriho byose bizayoyoka ariko abiringiye Imana barahirwa kuko ntibahwema kwiyunga n’Imana na bagenzi babo kandi bahora bari maso barangamiye uwaducunguye. Abandi nabo barangajwe na byinshi, bararwana n’iby’isi babishakashaka igihe n’imbura gihe kandi babikoresha mu buryo buhabanye n’uko Imana ibishaka. Ikibi cyahawe intebe kuri benshi, ubugizi bwa nabi hirya no hino, ubugambanyi, gushaka indonke, amashyari, kutubaha ubuzima bw’abantu, akarengane gakabije mu mibanire y’abantu n’ibindi bibi byinshi umuntu atarondora. Abenshi babayeho nk’aho Imana itariho, mbese ntitukimenya inkomoko yacu n’aho tugana ku buryo dukeneye kumva iyi mpuruza ya Yezu kugira ngo tutazatungurwa n’amaza y’umwana w’umuntu. Yezu ati: «Mube maso kandi musenge igihe cyose, kugira ngo muzabone intege zo guhunga ibyo bintu byose bizaza, no kugira ngo muzashobore gutunguka mu maso y’umwana w’umuntu».
Umushyitsi muhire aritegurwa natwe rero nitwitegure Yezu uri bugufi yacu, ugiye kuza vuba, adatinze: dusenga, duharanira ubutungane, tubaho mu butabera, twicuza ibyaha twakoze, kugira ngo azavukire mu mitima yacu icyeye kandi icyereye kumwakira.
Bikira Mariya Umwamikazi wa Kibeho, adusabire!
Padiri Pascal NSHIMIYIMANA


text:
Uko mbibona Kayonza na Rwamagana biraba umugi umwe uzaruta na Kigali- Kagame
Mu masaha akuze y’ikigoroba kuri uyu wa gatandatu, Perezida Kagame Paul Umukandida wa RPF – Inkotanyi yari ageze ageze mu mujyi wa Kayonza, mu murenge wa Mukarange, mu kagari ka Bwiza, mu mudugudu w’Abisunganye, aho yiyamamarije avuga ku iterambere bagize ko umujyi wenda gufatana na Rwamagana bikazavamo umujyi wanaruta Kigali, yabijeje ko bazakomezanya mu iterambere ryaho nk’umuturanyi wabo.
Kagame ati “Kayonza turabifuriza ko mukomeza mugatera imbere, nk’uko byavuzwe jyewe turi n’abaturanyi ni yo mpamvu nje kubasuhuza nimugoroba. Ba Nyakayonza ibyo mumaze kugeraho ni byinshi, Kayonza yari agacentre imodoka zihuriramo zigahita zigatera abantu ivumbi. Uko mbibona atari kera ari Kayonza na Rwamagana ngira ngo biragenda bisatirana bishaka kuba umujyi munini cyane unaruta n’umurwa mukuru.”
Yagarutse ku bikorwa remezo byo muri aka gace nk’umuhanda wa Kayonza – Kagitumba ugana ku mupaka wa Tanzania, ukaba wari warangiritse ariko ubu uri gukorwa kandi ngo uzaba ari mugari kuruta uko wahoze.
Ati “Ba Nyakayonza turabifuriza ibyiza gusa gusa. Turabasaba ngo mukomeze gukora dukore neza, abashoramari barashaka gukorana namwe muhaguruke dukore u Rwanda rutere imbere.”
Abaturage banyuzagamo bakamuca mu ijambo…Bagira bati “Muzehe wacu turamukunda”. Kagame na we abasubizanya n’akanyamuneza ati “Na njye ni uko ndabakunda.”
Perezida Kagame wagarutse cyane ku mikorere, yagarutse ku cyifuzo cy’abaturage bagaragaje ko bifuza gukomeza kuyoborwa na we, abasaba kutazamutenguha ko bagomba gukora kugira ngo ibyo bagezeho birusheho kubateza imbere.
Ati “Mwansabye gukomeza kubabera umuyobozi…” Abaturage bahise bagira bati “Ni wowe”. Na we abasubiza agira ati “None se mwabisaba nkabyemera hanyuma hakavamo utenguha undi…” Bangamo bagira bati “Tuzamutora.”
Yababwiye ko ibyangombwa bihari kugira ngo bakomeza gukora biteza imbere. Ati “Dukorere mu bumwe dukorere mu mutekano dukore tugere ku majyambere.”
Umukuru w’igihugu (ubu ni n’umukandida) yashyikiranaga cyane n’abaturage bari baje kumwakira, ariko yagaruka ku kifuzo cyabo cy’uko yakomeza kubayobora, bakavuga ko batindiwe n’itariki y’amatora ngo bage guhamya ibyo bifuje.
Paul Kagame wabasabye kuzashimangira iki kifuzo cyabo, yagize ati “Ni ukuzinduka izuba rikajya kuva twarangije…Ababara amajwi bakaba ari bo dusigira akazi kabao bizabatwara umwanya munini kuruta twebwe dutora.”
Yavuze ko aho u Rwanda ruvuye n’aho rugeze uyu munsi hashimishije bityo ko kubisigasira bisaba ubufatanye bwa buri wese.
Ati “Ni ibikorwa birimo abanyarwandakazi, birimo abasore n’inkumi b’u Rwanda, turashaka gukomeza ibikorwa byiza biduteza imbere tukubaka umusingi ukomeye igihugu cyacu kigakomera ntikinyeganyege.”
Avuga ko uyu musingi uzubakwa mu bufatanye bw’Abanyarwanda mu ngeri zitandukanye uzaba ukomeye ku buryo ntawawumeneramo.
Ati “Abashaka kukinyeganyeza bakabimenya kare ntibirirwe bapima.” Abaturage na bo bati “Ibyo birabareba…”
Kagame ati “Abo ntabwo tubatakazaho umwanya, twe turashaka gukorera hamwe, kwiteza imbere, turashaka umutekano, turashaka ubutabera, turashaka demokarasi ibereye ibyifuzo by’abanyarwanda, ishingiye ku byifuzo by’Abanyarwanda.”
Akomeza avuga ko ibi ari na byo biri mu ntego z’Umuryango wa RPF-Inkotanyi wamutanzemo umukandida.
Ati “FPR irakomeye, FPR ikomezwa kandi no kurushaho n’ukuntu ibana n’abandi banyarwanda bo mu mashyaka ya politiki twakoranye guhera kera no kugeza ubu.”
Yagarutse ku mashyaka 8 yiyemeje gufatanya na FPR Inkotanyi mu rugendo rwo kubaka igihugu. Abaturage na bwo bataripfanye bahise bagira bati “Ntawabatanya (bavuga aya mashyaka n’umuryango wa RPF).”
Kagame avuga ko imiyoborere itagira uwo iheza igera kuri byinshi byose byifuzwa. Ati “Turashaka kujyana na buri wese nta we dusize inyuma muri ibyo byiza byacu, ufashe FPR Ikomeye n’abayoboke bayo ugashyiraho n’abo umunani urumva ko inama yarangiye keraaa ibindi ni umugenzo tugomba kubahiriza tukabikora mu mucyo.” Abaturage bati “Ni wowe”
Kagame wizeye insinzi, avuze ko muri manda y’imyaka irindwi iri imbere bisaba ubufatanye kugira ngo ibikorwa byagezweho birusheho kubera imvumba y’imibereho myiza y’abaturage.
AMAFOTO@MUGUNGA Evode/UM– USEKE
Ange Eric HATANGIMANA
UM– USEKE.RW


text:
Mu Rwanda
Mukomeze Kubungabunga Umurage w’Ubunyarwanda Buzira Kuzima – Perezida Kagame Abwira Urubyiruko
Perezida Kagame yasabye Abanyarwanda guhora baharanira icyateza imbere igihugu, nk’ubutumwa bujyanye n’Umunsi mukuru w’Intwari.
Kuri uyu wa Kabiri nibwo Abanyarwanda bizihije Umunsi w’Intwari z’Igihugu, wizihizwa buri mwaka ku itariki ya 1 Gashyantare. Perezida Paul Kagame na madamu hamwe n’abandi bayobozi bakuru b’igihugu bashyize indabo ku Gicumbi cy’Intwari giherereye i Remera mu Mujyi wa Kigali.
Mu butumwa yanyujije kuri Twitter, yagize ati “Umunsi Mwiza w’Intwari! Turazirikana ubuzima bw’intwari z’u Rwanda; abagabo n’abagore bitanze ngo dushobore kubaka igihugu gishyize hamwe kandi gifite agaciro dufite ubu. Ibi ni umwenda ukomeye kuri buri wese muri twe; dukore duharanira icyateza imbere igihugu cyacu.”
“Rubyiruko rwacu: tubahanze amaso ngo mukomeze kubungabunga uwo murage w’ubunyarwanda buzira kuzima.”
Umunsi Mwiza w’Intwari! Turazirikana ubuzima bw’intwari z’u Rwanda; abagabo n’abagore bitanze ngo dushobore kubaka igihugu gishyize hamwe kandi gifite agaciro dufite ubu. Ibi ni umwenda ukomeye kuri buri wese muri twe; dukore duharanira icyateza imbere igihugu cyacu.
— Paul Kagame (@PaulKagame) February 1, 2022
Intwari z’u Rwanda zigabanywa mu byiciro bitatu by’ingenzi, hagendewe ku rugero zagaragajeho ubutwari.
Imanzi ni cyo cyiciro cy’intwari kiza ku mwanya wa mbere. Ni intwari zakoze ibikorwa by’indashyikirwa byo kwitangira igihugu kugeza aho zitanga n’ubuzima.
Kugeza ubu iki cyiciro kirimo intwari ebyiri, Gisa Fred Rwigema n’Umusirikari Utazwi uhagarariye ingabo zose zaguye ku rugamba rwo kubohora igihugu.
Icyiciro cya kabiri cy’intwari z’ u Rwanda ni Imena. Ni icyiciro kiyinga Imanzi, gishyirwamo abantu bakoze ibikorwa bihebuje, bakarangwa no kwitangira igihugu mu buzima bwabo bwuzuyemo ubunyangamugayo.
Kuri ubu intwari z’Imena ni Umwami Mutara III Rudahigwa, Rwagasana Michel, Uwilingiyimana Agatha, Niyitegeka Félicité n’Abanyeshuri b’i Nyange.
Ingenzi ni cyo cyiciro cya gatatu giteganyirizwa abantu bahize abandi mu bikorwa, mu bitekerezo no mu mibereho, bakabera abandi urugero ruhanitse rw’ubwitange no kugira akamaro gakomeye.


text:
Bidasubirwaho hemejwe igihe abantu bazemererwa kujya gutura ku kwezi, dore uburyo bizakorwamo.
Ikigo cy’Abanyamerika cy’ubumenyi bw’Ikirere (NASA) cyatangaje ko muri 2030, abantu ba mbere biga ibijyanye n’imibumbe n’isanzure, bazatangira kujya kuba ku kwezi.
Byemejwe n’umuyobozi wa gahunda y’iki kigo yiswe Orion, Howard Hu wemeje ko mu mwaka wa 2030 ikiremwamuntu kizaba giturutse ku Isi, kizakandagiza ikirenge ku kwezi mu buryo bwo gutura yo.
Yatangaje ibi ubwo hatangizwaga ku mugaragaro iyi gahunda ya Orion, aho yemeje ko abantu ba mbere bazajya ku kwezi ari abashakashatsi n’abahanga bazaba bagiye gukora ubucukumbuzi kuri uyu mubumbe.


text:
Kuri uyu wa gatatu tariki ya 28/09/2022 chorale NAZIR CEP UR NYARUGENGE ikorera umurimo w’Imana muri CEP UR NYARUGENGE ibarizwa mur kaminuza y’u Rwanda ishami rya Nyarugenge harikubera igikorwa cyiswe NAZIR CHOIR Bible quiz aho abanyamuryango b’iyi chorale bateguriwe ibibazo bigendanye na bibiriya ariko hibanzwe kugitabo cya abafilipi
Uyu munsi hakozwe igice cya 1 cya Bible quiz cyateguwe n’ubuyobozi bw’iyi chorale haragukora bararimbyi bose ariko muburyo bw’amatsinda basanzwe bakoresha muri chorari buzwi nka social ariyo ya akurikira social Patience,social love,social joy,social faith,social peace aho biteganyijwe ko hazakurikira ho indi incuro(session)y’umuntu ku giti kiwe bizwi nka individual bible quiz izaba kuwa 08/10/2022
Twabajije umuyobozi wiyikori Jean de Dieu UFITIMANA intego yikigikorwa adusubiza agira ati “Mubyukuri nkuko umukristo wese akwiye kuba azi ibyanditswe ndetse kandi mu mibereho yiwe yaburimunsi akwiye guhorana n’IJAMBO RY;IMANA nimurubwo buryo hatekerejwe kuzamura urwego rwa baririmbyi kandi akaba yatubwiye ko iki gikorwa kizajya kiba ingaruka mwaka” .
Mu gihe cyanone abaririmbyi bens usanga bazi kuririmba ariko ugasanga batazi ijambo ryimana ndetse nibyo baririmba ugasanga batazi ukuri kwabyo bigatuma abaririmbyi barushaho kugenda bacumura kubwo kutamenya ibyanditswe cg bigatuma biteza ubuyobe mubaririmbyi bikaba byatuma bafate ibyo babonye byose bigishijwe bikaba byatuma bateraganywa n’umuraba hirya no hino nimiyaga yose y’imyigishirize n’uburiganya bw’abantu n’ubwenge bubi nuburyo bwinshi bwo kutuyobya (abefeso 4:12)
Ibi bizatuma abaririmbyi barushaho kumenya neza ijambo ry’IMANA banamenye ibyo baririmba ko bikwiye kuba bihuye nijambo ry’Imana bibi kandi nanone bizafasha mubihangano by’iyi choir muburyo bwagutse .kandi none nkuko muri 2timoteyo 3:16-17 havuga ko “ibyanditswe byera byose byahumetswe n’Imana kandi bigira umumaro wo kwigisha umuntu no kumwemeza ibyaha bye no kumutunganya ,no kumuhanira gukiranuka kugira ngo ibimukwiye byose ngo akore imirimo myiza yose” bityo bizarushaho gukurira abaririmbyi kurushaho kwegerana n’Imana
Iki gikorwa cya sojwe ahagana mumasa 07:30 PM cyashojwe mu matsinda ariko kikaba gikomeje aho kuri 08/10/2022 bazakora burimuntu wese kugiti cye nyuma bakazatangaza amaonota ndetse hagahembwa n’abatsinze kurusha abandi
edited by Mateso Ssmuel


text:
UKENEYE GUFASHA?
TWANDIKIRE
AOWEI yibanda kuri buri ntambwe yumusaruro, uhereye kubikoresho fatizo kugeza kubicuruzwa byarangiye, ukoresheje uburyo bugezweho bwuzuye bwikora, kandi bufite uburyo bukomeye bwo kugenzura ubuziranenge kugirango buri gicuruzwa ari ibihangano byiza byinganda.
Aderesi:1211-026, Igice B, Igorofa ya 2, NO.2 Inyubako, Yihe Umuhanda wa gatatu, Ubucuruzi Bwuzuye Bwuzuye Ubucuruzi Umujyi wa Linyi
Terefone: +86 17862239886, +86 17353922008
E-imeri:info@aoweiintl.com, jessica@aoweiintl.com


text:
Muhanga:Abagore b’ibyiringiro basengeye amatora ya 2016
Kuri iki cyumweru mu giterane mpuzamatorero cyateguwe n’abagore b’ibyiringiro mu karere ka Muhanga Jacqueline Nyinawumuntu Perezida w’ibyiringiro muri aka karere avuga ko bahangayikishijwe no gusengera amatora kuko ngo Ubuyobozi bwose buva ku Mana bityo ko inshingano Abakristo bagira ku isonga haza gusengera igihugu.
Iki giterane cyahuje amatorero n’amadini, inzego zitandukanye z’Akarere na bamwe mu bagize Inteko Ishinga Amategeko umutwe w’abadepite.
Abagiteguye bavuga ko cyari kigamije gushima Imana ku byo yakoreye u Rwanda mu mwaka ushize cyane cyane mu matora ya referandumu yabaye mu mpera za 2015 banayereka ay’inzego z’ibanze ateganyijwe kuba muri Gashyantare 2016.
Jacqueline Nyinawumuntu, Perezida w’abagore b’ibyiringiro mu karere ka Muhanga, avuga ko nubwo mu Rwanda hariho Ubuyobozi bwiza kandi hakaba hari umutekano abakristo badakwiye kwirara ngo bacogore gusenga ahubwo ko bashyira imu masengesho kugirango ibyo igihugu gikora Imana ibihe umugisha.
Nyinawumuntu akavuga ko n’amasengesho bari gusaba Imana ari ukugira ngo ishyigikire amatora y’inzego z’ibanze ari nayo bategereje ko izabaha Abayobozi beza babereye u Rwanda.
Ati “Iyo dusengera amatora tuba tubwira Imana ngo itange umutekano n’Abayobozi beza uyu murage ni nawo twifuza gusigira abazadukomokaho.”
Pasiteri Cyprien Uwanyirigira, wari muri iki giterane, avuga ko gusengera igihugu ari ngombwa kuko iyo igihugu kidafite umutekano amatorero n’amadini nabyo ntibiba biwufite, usibye n’aya matorero ndetse n’umuryango wawe udashobora gusinzira habayeho umutekano muke.
Aakavuga ko ingero nyinshi zihari mu Rwanda cyane bahereye ku mateka mabi u Rwanda rwanyuzemo yaje no gutuma Jenoside yakorewe Abatutsi mu Rwanda iba icyo gihe ngo izi nzego zose nta mutekano zigeze zigira.
Hon Espérance Nyirasafari, wari Umushyitsi mukuru muri iki giterane, avuga ko umukristo mwiza ari uwubaha gahunda za Leta kuko ngo Leta niyo ishyiraho umurongo mugari ufasha Abanyarwanda n’abayoboke bose muri rusange gukora ibikorwa biteza igihugu imbere n’amasengesho arimo.
Gusa uyu mudepite akavuga ko gusenga ari igikorwa kimwe no gushishikariza abakristo n’abayoboke b’amadini kwitabira amatora ari ikindi gikorwa, asaba abagize abagore b’ibyiringiro kudacika intege,ahubwo bagakomeza gusenga kuko iyo basenga neza Imana yumva kandi igasubiza ibijyanye n’ibyifuzo bayisaba.
Abagore b’ibyiringiro mu karere ka Muhanga, bamaze guha abaturage batishoboye inka zirenga 20 n’amatungo magufi asaga 40.
MUHIZI Elisee
UM– USEKE.RW/Muhanga.


text:
Results
HD Quiz powered by harmonic design
#1. KUGIRA NGO HABE UMUTEKANO MU KUGENDA MU MUHANDA USHOBORA MU IFASI GUTEGEKA KO HABAHO ICYEREKEZO KIMWE NI
#2. HITAMO ICYAPA CYA NYACYO MURI IBI BIKURIKIRA
#3. IYO KUGENDA MU MUHNDA BIDASHOBOKA KUNYURA MU YINDI NZIRA KU BURYO BWOROSHYE, ICYEREKEZO KIMWE GISHOBORA GUSHYIRWAHO
#4. HITAMO ICYAPA CYA NYACYO
#5. IJAMBO AKAGARURA RUMURI RISOBANURA AKANTU KARABAGIRANA GASUBIA IMIRASIRE Y'URUMURI
#6. UMUBARE W'INYAMASWA ZIKURURA IBINYABIZIGA NTUSHOBOR KURENGA
#7. IYO ICYEREKEZO KIMWE KIREBA ISHAMI RY'INZIRA NYABAGENDWA ,MU NTARA NYINSHI ICYEMEZO GIFATWA NA
#8. UMUYOBOZI WESE UVUYE AHANTU HAHANA IMBIBI N'INZIRA NYABAGENDWA AGIYE KWINJIRAMO AGOMBA KUREKA
#9. HITAMO ICYAPA CYA NYACYO MURI IBI BIKURIKIRA
#10. AMATARA MAREMARE AGOMBA KUZIMYWA IYO UMUHANDA UMURIKIWE HOSE KANDI BIKABA BIHAGIJE KUGIRANGO UMUYOBOZI AREBE NEZA MURI
#11. KUZUNGUZA INTAMBIKE ITARA RITUKURA BITEGEKA GUHAGARARA
#12. MU BITEGEKWA N'UMUYOBOZI UBIFITIYE UBUBASHA, UKUBOKO KUZAMUYE GUTEGEKA IBI BIKURIKIRA
#13. KU BAYOBOZI B'INYANASWA ZIKURURA ZABA ZIZIRITSE CYANGWA ZITAZIRITSE KU CYO ZIKURURA NO KU BAYOBOZI B'INYAMASWA ZIKOREYE CYANGWA ZIGENDERWAHO , IMYAKA Y'IFATIZO NI
#14. IBYO ARIBYO BYOSE ABAKOZI BABIFITIYE UBUBASHA BASHOBORA GUTEGEKA KUGENDA
#15. MU GIHE AHINDURA ICYEREKEZO ,UMUYOBOZI WESE AGOMBA KUBIGIRA AGABANYIJE UMUVUDUKO KANDI AKAREKA HAGAHITA
#16. AMAPIKIPIKI N'IMODOKA BIFITE UBUREMERE NTARENGWA BWEMEWE BUTARENGA IBIRO 3500 URETSE AMAVATIRI CYANGWA TAGISI N'IBINYABIZIGA BITWARIRA HAMWE ABANTU, UMUVUDUKO NI
#17. URETSE IGIHE ICYAPA KIBYEREKANA UKUNDI , UBUREMERE NTARENGWA KU MATEME AKOZWE MU NGIGA Z'IBITI CYANGWA MU MBAHO NI
#18. HITAMO ICYAPA CYA NYACYO MURI IBI BIBURIRA N'IBYO GUTAMBUKA MBERE
#19. URETSE IHIGE BYATANGIWE URUHUSA , NTA MUYOBOZI WEMEREWE KUGENZA CYANGWA GUKOMEZA KUGENZA IKINYABIZIGA GIFITE UBUHAGARIKE BURENGEJE
#20. UMUGENZI WESE URI MU NZIR NABAGENDWA AGOMBA GUHITA YUMVIRA IBITEGETSWE N'
11,511 total views, 18 views today


text:
Inyigisho yo ku wa kabiri w’icyumweru cya II , umwaka C 19 Mutarama 2016
Amasomo: 1 Sam 16, 1-13 Zab 88,20-22.27-28 Mk 2, 23-28
Duhereye ku isomo rya mbere, twibaze niba imibereho n’imibonere yacu mu bintu, ishyira mu gaciro. Twumvise uburyo Imana yatoye umwami mu bana ba Yese idahereye ku gihagararo. Mu gihe twibaza impamvu hatatowe umwe mu bahungu bakuru, mu gihe natwe twubaha abatu dukurikije ibigaragara by’isi, iri jambo Uhoraho yabwiye Samweli ritubere inyigisho: “Ntukangwe n’imisusire ye cyangwa n’igihagararo cye; njye si we natoye, simushaka: kuko Uhoraho atareba nk’abantu, bo bareba imisusire, na ho Uhoraho akareba umutima”.
Muri kamere muntu yakomeretse kuva kuri Adam na Eva, harimo agatima kareshywa n’ibigaragara by’inyuma. Twese dukwiye guhora tuyungurura imibonere yacu y’ibintu. Iyo dukomeje gufata ibintu n’abantu tuziritswe n’amarembuza y’inyuma, turibeshya tukagera aho twifuza kugorora ibintu kandi nta garuriro.
Ni uko bishobora kugendekera umusore n’inkumi bagiye kurushinga. Abatari bake barangazwa n’isura y’inyuma bityo bamara kubana ugasanga rurasambutse. Urubyiruko rukwiye kujya rwitegura umuhamagaro wo gushaka rubanje gutekereza no gushishoza kugira ngo rugere ku ngingo-mwikorezi zubaka urugo rugakomera rugateza imbere umuryango w’Imana. Hari n’abashaka gushaka maze ikitegererezo kikaba ubukungu. Kuki mbere yo gukunda no gushaka uwo muzabana, ubanza kumushakaho amafaranga, amamodoka, amazu meza n’amaboko? Ibyo byose hari ababiguye ivutu nyamara batigeze bagira amahoro n’ugutekana! Ni ugushishoza.
Mu gihe cya Yezu, Abafarizayi n’Abigishamategeko bari barahinduye iyobokamana ikintu kigizwe n’imigenzo n’imihango by’inyuma kandi baharaniraga ibyubahiro. Ntibashoboye kumva Yezu Kristu wababwizaga ukuri kw’Imana Isumbabyose. Iyo mihango yabo n’amasabato, ni byo bashyiraga imbere ukuri baragutaye. Uko Yezu yaje agamije guhugura bose, yegera bose atirengagije abakene, ni ko natwe dukwiye kwita ku butumwa bwacu nta muntu n’umwe twirengagije ngo ni uko ari intamenyekana cyanwa umukene. Nababwira iki abagendana n’abakomeye gusa, abakize n’abanyabyubahiro gusa, bakirengagiza abakene Yezu yaje kuzahura! Twebwe abakristu dusabirane gukira indwara yo kugendera ku misusire y’inyuma, tubashe kugeza Inkuru Nziza ku bayishaka bose tutirengagije abakene, insuzugurwa n’intamenyekana. Uwo mutima tuwusabire mbere na mbere cyane cyane abapadiri n’abihayimana bose.
Yezu Kirisitu asingizwe mu mitima yacu. Umubyeyi Bikira Mariya aduhakirwe. Abatagatifu duhimbaza none, Mariyusi, Piya, Kanuti, Ariseniyo, Gerimaniko, Makariyo, Liberata, Fawusitina n’Umuhire Mariselo Sipinola, badusabire ku Mana.
Padiri Cyprien BIZIMANA
I Guadalajara/ España


text:
Turi bande?
Kunshan Lijunle ibikoresho bya elegitoroniki ibikoresho, Ltd ni uruganda rwuzuye rwubuhanga buhanitse ruzobereye mubikoresho byikora, gukora imashini zikoresha R & D, gushushanya, gukora no kwamamaza.
Kuva mu 2008, LIJUNLE yakoranye kugirango akomeze guhanga udushya no kureba imbere.
Ibicuruzwa bya LIJUNLE bizwi cyane mu gihugu no hanze yacyo, kandi bitoneshwa nabakiriya bose bafite ikoranabuhanga rigezweho, ubuziranenge buhamye, ibiciro byizewe nibiciro byiza. Niterambere ryanjye kandi kunyurwa kwawe nintego yanjye ", bidutera imbere.
Twama twubahiriza ihame ry "abakiriya bakeneye nkikigo, cyiza kuruta gusezerana", kandi tugatanga ibikoresho byinshi, byujuje ubuziranenge byujuje ibyo abakiriya bakeneye. Murakaza neza abakiriya baturutse impande zose zisi muruganda rwacu, reka tujyane kwizera no kwitanga.
Dukora iki?
Lijunle Electronic Equipment Co., Ltd. kabuhariwe mu mashini yo gukata imiyoboro ya mudasobwa, imashini ikata umukandara, imashini ihinduranya, imashini ihinduranya kandi ihuza, imashini ikata kaseti, imashini yambura ikirango, imashini yandika, imashini zikoresha insinga zikata imashini zikoresha imashini zikoresha insinga .
Mubisabwa harimo imyenda, imyenda, imyenda yinganda, kwamamaza, gucapa ibirango no gupakira, ibikoresho bya elegitoroniki, ibikoresho byo murugo, imitako, gutunganya ibyuma nizindi nganda nyinshi.
Dutegereje ejo hazaza, Lijunle azubahiriza ingamba ziterambere ziterambere mu nganda, ahora ashimangira guhanga udushya mu ikoranabuhanga, guhanga udushya no guhanga udushya nk’isoko rya sisitemu yo guhanga udushya, kandi aharanira kuba sosiyete ikora ibikoresho byiza.
Umuco Wacu
1) Sisitemu y'ingengabitekerezo
Igitekerezo cyibanze ni "abantu-bayobora, abakiriya mbere".
Inshingano z'umushinga ni "ubunyangamugayo, gushyira mu bikorwa, iterambere no guhanga udushya".
Kora ibyiza: ibisabwa cyane kubipimo byakazi no gukurikirana "gukora imirimo yose nziza".
2) Ibyingenzi
Gutinyuka guhanga udushya: ibyingenzi biranga ni ugutinyuka guca, gerageza, gutekereza no gukora.
Komera ku kuba inyangamugayo: gukomera ku bunyangamugayo nicyo kintu nyamukuru kiranga.
Kwita ku bakozi: gutanga amahugurwa kubakozi, kuyobora kantine y'abakozi, no guha abakozi amafunguro atatu kumunsi kubusa.
Kuki Duhitamo
1) Isosiyete yacu ifite ibikoresho byabakozi ba tekiniki babigize umwuga, bishobora kuguha ubuyobozi bwa tekinike yumwuga na serivisi nyuma yo kugurisha.
2) Sobanukirwa n'abakiriya bakeneye mu itumanaho kandi ukemure vuba ibibazo byo gusubiza abakiriya. Komeza kuzamura ubuziranenge bwibicuruzwa.
3) Gukora umwuga wabigize umwuga, ikoranabuhanga riyobora, Hamwe nikoranabuhanga rigezweho, ubuziranenge buhamye, imikorere yizewe yubukanishi nibiciro byiza, bigurishwa murugo no hanze.
4) Nyuma yimyaka yiterambere ryibanze no guhanga udushya, ibicuruzwa bishya birenga icumi bishyirwa kumasoko buri mwaka kugirango babone ibyo abakoresha bakeneye.
5) Gushyigikira ubuziranenge na serivisi mbere, Buri gihe twubahiriza filozofiya yubucuruzi y "abakiriya bakeneye nkikigo, cyiza kuruta amasezerano".
6) Binyuze mubushakashatsi bwitondewe no gukora neza, guha abakiriya imirimo itandukanye nibikoresho byo gukata kaseti nziza.
7) Siyanse n'ikoranabuhanga biyobora ejo hazaza mu ntoki; hitabwa ku bushakashatsi n'ikoranabuhanga mu iterambere, guhanga udushya no kunoza imikorere y'ibicuruzwa, kandi twizera ko tuzafatanya gukora ejo hazaza heza.
* Ibyo twiyemeje: Gusya kubusa kubuzima.
Bamwe mubakiriya bacu
Kwishura & Gutanga
* MOQ: Igice 1
Icyambu: Shanghai
* Amasezerano yo Kwishura: T / T, L / C, D / A, D / P, Western Union, MoneyGram, Paypal
* Ibikoresho byo gupakira: Impapuro / Igiti
* Gupakira Ubwoko: Ikarito
* Gutanga: Tuzategura gutanga mugihe cyiminsi 3-5 uhereye igihe twakiriye.
Turatanga
* Ibicuruzwa byiza nigiciro cyuruganda.
* Gutanga ku gihe nigihe gito cyo gutanga.
* Garanti yumwaka 1. Niba ibicuruzwa byacu bidashobora gukora neza mumezi 12, tuzatanga ibice byubusa; kandi ugomba kwishyura ibyatanzwe.
* OEM na serivisi yihariye.
* Imfashanyigisho zabakoresha zizajyana nimashini zijyanye.
Serivisi
* QC: Ibicuruzwa byose bizasuzumwa mbere yo gutanga.
* Indishyi: Niba hari ibicuruzwa bitujuje ibisabwa bibonetse, tuzishyura indishyi cyangwa twohereze ibicuruzwa bishya byujuje ubuziranenge kubakiriya.
* Kubungabunga & Gusana: Mugihe hari ibikenewe byo gusanwa cyangwa gusanwa, tuzafasha kumenya ikibazo no gutanga ubuyobozi bujyanye.
* Ubuyobozi bukora: Niba ufite ikibazo mubikorwa, nyamuneka twandikire.


text:
Mu buzima bwa kiremwa muntu ijambo urukundo rigira umumaro munini mu mibereho, mu byishimo, amahoro, kwigirira icyizere n’ubwisanzure kuko uba wumva iyo ufite urukundo, ukundwa mu buryo bumwe cyangwa ubundi ushyigikiwe n’inkingi ya mwamba, uw’intyoza yirinda ko iyo nkingi yashyiguka akagwa mu gahinda k’akangaratete, akaba nyamwigendaho akaba intabwa n’umurakare.
Uzi akamaro k’urukundo yirinda muri byose, mu magambo avuga, mu myitwarire, mu mibanire n’urugwiro kugira ngo ahore afite amahoro y’umutima yirinda gutagaguza amagambo atanga amasezerano menshi ku bantu batandukanye atazasohoza.
Aha turagaruka ku rukundo rw’umwihariko hagati y’umuhungu n’umukobwa cyangwa umugore n’umugabo aha ho biba byafashe indi ntera.
Abantu benshi bazi kuvuga banashobora kuvuga ijambo gukunda, yemwe bakanaribwira uwo bashaka bitewe n’icyo bagamije, ariko iyo bigeze ku rukundo nyarwo benshi kubisobanura barya indimi cyangwa bakadidimanga kuko baba bataratekereje kabiri ku byo bagiyemo n’uko bazifata mu bihe bikomeye by’urukundo, mu gufata ibyemezo simusiga bifasha mu rukundo, ni ho ababigiyemo bakina bababazanya, amateka agacura intimba amatage akazererezanya imihana, kuzinukwa kwa hato na hato kukuzura umuntu, umwaga no kwijima bikaba intero.
Ubundi urukundo rwihariye rugereranywa n’amarangamutima karahabutaka atuma abakundana bumva umwe akurura undi, akamubika mu ntekerezo akamwimika mu bwami bw’umutima nawe yaba imfura akayoboka ubwami, akitwara gipfura yirinda gutema ishami yicayeho, uko bifata intera ni ko birushaho kuryoha gusa bitera muzunga iyo mudahuje.
Iyo wakunze umuntu by’ukuri nawe akakunyereza mu rukundo mukaryoherwa bigatinda nyuma akagukata ukagwa mu Nyanja y’agahinda, n’ubwo waba utaha mu magorofa, wica ugakiza mu byubahiro, waratunze ugatunganirwa, warasizwe na rugira ukanogerezwa na rubanda ikuvuga imyato igutaka nta kabuza icuraburindi ritaha umutima, amariba abiri mu mboni agatongora, ikiniga n’isoni bikagusanza, ukumva isi uyihaze imburagihe, gusa si byiza kubabaza umutima ugukunda, niba bitakurimo byaba byiza guhakanira mugenzi wawe atarahungabana kuko uruguma rw’igikomere cy’umutima gitera imisonga ingoma igihumbi.
N’ubwo bimeze bityo, n’ubwo wababara ka jana, hari ubwo uba ukize icyajyaga kuzagushyirira ubuzima mu kaga ukabaho udatekanye nyamara iyo wihangana gato wari kubona umuhoza, uzaguhoza ku mutima, akakugira rukumbi azira kugucunaguza, akaguhora hafi, akakuratira bose, akemera gusiga byose, akagusanganira wese akakwihebera iteka agamije ko mutekana mwembi.
Baravuga ngo nyuma y’ibigeragezo haba hari ibisubizo, niba warashegeshwe n’urukundo wafataga nka kamara, iyubake, utungane kandi utunganyirize undi muntu uje ugusanganira umusangize amateka mumarane intimba, gusa ibyo azagukorera ntukagire ngo ni kabura majyo, cyangwa ni uko we ataba abikeneye, uzamwubahire icyo yagukundiye, umwemerere muhozanye kuko iyo utangiye kumugereranya no kuzarira winyuza hirya no hino, ukebaguzwa utegereje umurusha uburanga, igihagararo, ubutunzi n’ubwema hari ubwo wakebuka usanga atagihari cyane ko burya guhatiriza bitera kwicuza kandi kwinginga bitera gusuzugurwa, kunda ugukunda kuko uwo ukunda akunda abandi, urukundo rw’agahararo n’urukururano wagakwiye kurusezeraho ukagira intego udatega mugenzi wawe iminsi.
Ibi ni ibitekerezo bwite by’umwanditsi w’iyi nkuru


text:
Uyu munsi, amateka ya mwarimu yarahindutse. Nsengimana Pierre Claver wigisha muri GS Masogwe mu Murenge wa Ngamba mu Karere ka Kamonyi, ni umwe mu ngero nyinshi zemeza ko hari abarimu bageze ku iterambere ritandukanye babikesha uwo mwuga.
Ubwo hizihizwaga umunsi mpuzamahanga w’umwarimu mu Murenge wa Ngamba mu Rwego rw’Akarere ka Kamonyi, kuri uyu wa Gatatu tariki ya 2 Ugushyingo 2022 mu ikigo cya Father Ramon Kabuga TVET School Nsengimana yabwiye IGIHE amaze imyaka 10 yigisha ndetse yishimira ibyo amaze kugeraho.
Uyu mwarimu w’ururimi rw’icyongereza avuga ko hari byinshi amaze kugeraho birimo inzu ebyiri zifite agaciro k’arenga miliyoni 20Frw n’isambu ahingamo ndetse n’inka eshatu n’ihene kuko uretse kuba umwarimo anakora ubworozi.
Avuga ko iyo yibutse uburyo yatangiye umwuga w’ubwarimu nta kintu na kimwe afite ahita abona ko ntawe ukwiye gusuzugura akazi kuko nta mwuga udakiza.
Yagize ati “Ntangira akazi umushahara wa mwarimu wari hasi cyane ariko naje kuza no korora ikimasa, ubworozi bwaje kumpira nyuma nza kukigurisha ntangira gucuruza mu iduka mpereye ku bihumbi 300Frw nkanigisha ku buryo ubu mfite iduka rihagaze miliyoni 10Frw.”
Akomeza avuga ko nyuma yo kubona atangiye kunguka yagiye afata inguzanyo muri Koperative Umwarimu Sacco no mu Murenge Sacco ziza gutuma agera ku iterambere mu gihe gito.
Ati “Nyuma naje kujya mfata inguzanyo ariko sinzifate mu kigo cy’imari kimwe gusa nkafata mu Umwarimu Sacco no mu murenge Sacco nkora ubucuruzi nyuma nza kubaka izindi nzu zikodesha ku buryo buri kwezi nazo zinyishyura imwe ibihumbi 80Frw”.
Yongeyeho ko ubu afite isambu ahingamo ndetse buri gihembwe ayikuramo ibihumbi 900Frw kandi byose abikesha umwuga w’ubwarimu.
Umuyobozi w’ishuri rya Father Ramon TVET Kabuga, Fr. Rudahunga Cyiza Edmond Marie, yavuze ko umunsi mpuzamahanga w’umwarimu ari uw’agaciro gakomeye n’ibyishimo.
Yagize ati “Ku bwanjye icyo nasaba mwarimu wese ni uko twaharanira gutanga uburere buboneye nk’uko n’undi wese ashyira imbaraga mubyo akora kugira ngo abikuremo umusaruro ni nabwo
tuzatera imbere kurushaho.”
Umuyobozi Ushinzwe amasomo mu Kigo cya Father Ramon Kabuga TVET School, Turikumana Onesphore, yavuze ko kuba hizihizwa umunsi mpuzamahanga wa Mwalimu ari ikintu cy’agaciro kuko binatuma umwarimu arushaho gukunda umwuga we.
Ati “Uyu munsi w’umurezi kuri twe ni ikintu cyiza kuko gituma umurezi nawe yumva ko bamureberera banamutekerezaho cyane ko tuzi ko uburezi ari bwo buzamura ibintu byinshi, mbese kwizihiza uyu munsi ni kintu gituma umwarimu akunda akazi ke.”
Yongeyeho ko bishimira ko abarimu bongerewe umusahara ariko agaragaza ko hanabayeho amahugurwa abashishikariza kwihangira indi mirimo yabateza imbere aho kuguma mu mwuga umwe byarushaho kubafasha gutera imbere.


text:
Itangazo rireba ababikeneye!
Hits: 42
Kumenyesha buri muturage ukomoka muri gakondo yabakiranutsi. Kugirango muve mugihirahiro. Mureke guteraganwa numuraba nishuheri.
Ku bumva ko, bagifite umutima wa gakondo yabo, mukaba mwumva mukwiye gusohoza mu isezerano ry’Uhoraho Uwitka Imana Nyiringabo.
Niba mukeneye igihugu cyanyu bitanyuze k’Umwami Kigeli Ndoli, ntabwo muzakibona. Kandi niba mushaka ubutegetsi bwitwa Republika ubwo buzarangirana n’ingoma y’abega. Nta yindi republika izongera kubaho muri gakondo yabakiranutsi.
Kandi niba mushaka ubwami butayobowe n’Umwami Kigeli Ndoli, ubwo nabwo nta buhari. Undi muntu wese wibwirako yazana impinduka muri gakondo yabakiranutsi, ntabwo ya bishobora.
Niba mwibwirako mbeshya, ngaho muzagerageze murebe ko bibakundira. Nibikunda rwose nzaba nd’umubeshyi. Ariko nibibananira muzashake usibye ko bitazabura kubahenda cyane muzatanga igiciro gisumbi ibindi kuko mwanze kwizera ijambo ry’Uhoraho.
Umwakagara yaciriweho iteka, Kayumba Nyamwasa yaciriweho iteka, H. M Yuhi VI Bushayija Emmanuel yaciriweho iteka. Abanyepolitike yaba abashyigikiye ubutegetsi buriho, cyangwa ababurwanya, bose baciriweho iteka.
Cyakora hari intumva zikunda kwigerezaho, muzizera ari uko mwagezweho icyo gihe muzemera ko, Umuhanuzi yarali murimwe.
Ubuhanuzi bwavuzeko Kabuga Felician azafatwa, yaje gufatwa ubu ari ICC alimo kuburana. Ubuhanuzi bwavuzeko Rusesabagina azafungwa ubu ari muri prison arafunze. Umuryango we wiyambaje Uburayi biranga, biyambaza America, byaranze!
Bananiwe kwiyambaza Imana ngo ibagirire neza, ahubwo birirwa birukira abantu badashobora kugira icyo babafasha. Iyo muza iwanjye mba narabagiriye neza. Ariko mwanze mwibwirako nta cyo nshoboye!? Muzumirwa!!! Dore Kabuga agiye kugwa muri gereza, ibyo mutinya nibyo bizabageraho.
Imana yafunze ninde wafungura, Imana yafunguye, ninde ukinga? Mwirirwa muri za kiliziya no munsengero ariko mwananiwe kumenya ubwiru bw’Imana. (be humble to him, maybe he will have you his mercy).
When you’re prideness will be falling that time you will know what you want. And what is required to be free.
Ubutunzi imbere y’Imana ntibukora, imbaraga z’ubutegetsi imbere y’Imana ntizikora, cyeretse iyo yabishatse gukoresha abo ishaka kugirango yiheshe icyubahiro.
Imana yagukuyeho amaboko, ninde wa gutabara? Ubu se twebwe turinzwe nande niba atari iyo mu ijuru. Mufite amaso ariko ntimubona, mufite amatwi, ariko ntimwumva!!? Ariko ninde wabaroze!!?
Imana yanjye nkorera ndababwiza ukuli yuko byose izajya ibihagarika kugirango mwemere ko ariyo yampamagaye, abumvaga ko hari icyo mushoboye, izabacisha bugufiya kugirango mwemere kandi muce bugufiya maze yikorere umulimo.


text:
Amasomo yo ku wa gatandatu w’icyumweru cya III cy’Igisibo.
by admin
AMASOMO:
Hoz 6,1-6
Zab 51(50)
Lk 18, 9-14
ISOMO RYA MBERE
Isomo ryo mu gitabo cy’umuhanuzi Hozeya (Hoz 6,1-6)
Aba israheli barabwirana bati «Nimuze tugarukire Uhoraho. Ni we wadukomerekeje kandi ni we uzatuvura, ni we wadukubise, azomora ibikomere byacu. Nyuma y’iminsi ibiri azaba yaduhembuye, ku munsi wa gatatu aduhagurutse, maze twibanire. Nidushishikarire kumenya Uhoraho, nta shiti, azatunguka nk’umuseke ukebye, azatugeraho ameze nk’imvura yuhira imyaka, mbese nk’uko imvura y’umuhindo isomya ubutaka. » Imana irasubiza iti “Yewe Efurayimu, nkugenze nte koko? Nawe Yuda, rwose nkugire nte? Urukundo rwanyu ni nk’igihu cya mu gitondo, cyangwa ikime cyumuka ako kanya. Ni cyo gitumye rero mbahanisha abahanuzi, nkabicisha amagambo avuye mu kanwa kanjye, kandi urubanza rwanjye rukazabagwa gitumo nk’urumuri, kuko nshimishwa n’urukundo kuruta ibitambo, no kumenya Imana bikandutira ibitambo bitwikwa.
Iryo ni Ijambo ry’Imana
ZABURI (Zab 50(51), 3-4, 18-19, 20-21ab)
Inyik/ Icyo Uhoraho ashaka ni urukundo si ibitambo.
Mana yanjye, ngirira imbabazi ukurikije ineza yawe;
kubera impuhwe zawe nyinshi, umpanagureho ibyaha byanjye.
Nyuhagiraho wese ibicumuro byanjye,
maze unkize icyaha nakoze.
Igitambo cyanjye si cyo ushaka,
n’aho nagutura igitwikwa, nticyakunezeza.
Ahubwo igitambo Imana ishima, ni umutima washengutse.
Mana yanjye, ntuzirengagize umutima washegeshwe kandi wihana!
Ku mpuhwe zawe, girira neza Siyoni,
maze wubake bundi bushya inkike za Yeruzalemu.
Ni bwo rero uzashima ibitambo byategetswe,
ibitwikwa hamwe n’ibiturwa burundu.
IVANJILI NTAGATIFU
Amagambo yo mu Ivanjili ntagatifu uko yanditswe na Mutagatifu Luka (Lk18, 9-14)
Yezu yongera guca uyu mugani, awucira bamwe bibwiraga ko ari intungane, bagasuzugura abandi bose. Nuko aravuga ati «Abantu babiri bahuriye mu Ngoro baje gusenga. Umwe yari Umufarizayi, undi ari umusoresha. Umufarizayi aremarara, asengera mu mutima we avuga ati ‘Mana, ndagushimira ko ntameze nk’abandi bantu b’ibisambo, b’abahemu, b’abasambanyi, mbese nk’uriya musoresha! Nsiba kurya kabiri mu cyumweru, ngatanga kimwe cya cumi cy’urwunguko rwanjye rwose.’ Umusoresha we yihagararira kure, atinya no kubura amaso ngo ayerekeze hejuru, maze yikomanga ku gituza avuga ati ‘Mana yanjye, mbabarira jyewe w’umunyabyaha!’ Ndabibabwiye: uwo musoresha yasubiye iwe ari intungane, naho ureke undi! Kuko uwikuza wese azacishwa bugufi, naho uwicisha bugufi akazakuzwa.»
Iyo ni Ivanjili Ntagatifu.


text:
Ukwezi - Sat: 9: 00–18: 00
Ukwezi - Sat: 9: 00–18: 00
Wenling Xingmei Arts and Crafts Co., Ltd. iherereye mu burasirazuba bushya bwumujyi wa Wenling, Taizhou - umujyi uri ku nkombe, uri mu kigo cy’ubwikorezi cyo mu majyepfo y’iburasirazuba bw’Intara ya Zhejiang.Nibirometero icumi gusa uvuye kukibuga cyindege, kilometero ebyiri uvuye gusohoka byihuse, na kilometero ebyiri uvuye kumuhanda wihuta.Gutwara no gutumanaho biroroshye cyane.Uruganda rwacu rwashinzwe mu mwaka wa 2008 rutangira kwagura ubucuruzi mpuzamahanga kuva mu mwaka wa 2015. Abakozi bose bahora baharanira guhanga no gukomera, bashingiye ku mbaraga z'Ikipe yo kubaka uruganda, rukora ubwoko bw'imyenda ikozwe neza. mubikoresho bitandukanye birimo impapuro, ipamba, plastike nibindi


text:
Amabwiriza agenga imirire
Amabwiriza atanu yo muri 2017 akubiyemo amasomo twize mu rwego rwo kugabanya imirire mibi mu Rwanda, tubasangiza ubuhamya bwo hirya no hino ku isi.
- Biraboneka:
- English
- Kinyarwanda
Ibikubiyemo
Ibikorwa bya UNICEF byo kugabanya imirire mibi mu Rwanda byibanda ku bintu bitandatu:
- Gushyigikira amasomo ya buri kwezi agamije kubafasha kumenya gukurikirana imikurire y’umwana hakubiyemo imyitozo yo guteka, kwigisha abafashamyumvire uko bategura indyo yuzuye hakoreshejwe ibiribwa biri aho batuye.
- Kubaha ifu ikungahaye ku ntungamubiri, Vitamine A n’ibinini by’inzoka mu rwego rwo guteza imbere intungamubiri z’abana no kugabanya ibura ry’amaraso.
- Kuvura abana bafite imirire mibi y’igikatu harimo kubapima, kubohereza mu mavuriro no kubavura.
- Guhugura abafashamyumvire b’abana kugira ngo bashyireho uturima tw’igikoni no korora amatungo mato mu rwego rwo guteza imbere imirire y’umuryango.
- Gushyiraho amatsinda yo kwizigama no kugurizanya y’abafashamyumvire b’abana bato kugira ngo bongererwe ubushobozi bw’imari n’ibikorwa bibyara inyungu.
- Gufatanya n’ubuyobozi ku rwego rw’igihugu n’uturere mu gukurikirana no gusuzuma, guhugura uko bakora ubushakashatsi no kureba imikorere myiza, kugaragaza ibifasha mu migendekere myiza n’imbogamizi zituma ibikorwa biteza imbere imirire bidatanga umusaruro nkuko byari byitezwe.
Aya mabwiriza y’imirire yashyiriweho kugira ngo adufashe kumenya amasomo twigiye mu Rwanda arebana n’ibikorwa bigamije guteza imbere imirire myiza.
- Guhindura imyitwarire
- Imikoranire y’abafatanyabikorwa batandukanye
- Igenamigambi rikorerwa ku rwego rwo hejuru
- Isuzuma n’ikuriranabikorwa
- Guhanga udushya
Aya mabwiriza yateguwe mu rwego rwo kurushaho gusobanura amakuru mu byatekinike n’ubuhanga hagamijwe kureba ibikorwa byabyaye umusaruro n’ibikeneye kuvugururwa ndetse no gukusanya no gushyira mu nyandiko impinduka zazanye n’ibi bikorwa mu buzima bw’abagenerwabikorwa b’uyu mushinga.


text:
Nyaruguru: Biteze impinduka zikomeye ku rugomero rw’amashanyarazi bagiye kubakirwa
Abaturage bo mu mirenge ya Busanze na Cyahinda yo mu karere ka Nyaruguru, bavuga ko bizeye ko imibereho yabo igiye guhinduka ikarushaho kuba myiza, kuko bagiye kubakirwa urugomero rw’amashanyarazi, bakemeza ko umuriro numara kubageraho bazahita batangira imishinga ibyara inyungu.
Babigarutseho kuri uyu wa 29 Gashyantare 2016, mu gikorwa cyo gufungura ku mugaragaro ahazubakwa urugomero rwa Ntaruka ruzataranga ingufu z’amashanyarazi zingana na Megawatt (MW) 2,2 ruzubakwa na Kompanyi yitwa ‘Ngali Energy Ltd’.
Uru rugomero rugiye gutangira kubakwa mu kagari ka Runyombyi, umurenge wa Busanze, aho abaturage bahatuye bishimira ko igikorwa remezo nk’iki kije bagikeneye.
Innocent Baziga yagize ati” Iki gikorwa kizaduteza imbere kuko hano hagize agaciro, hari mu cyaro cy’ishyamba, none ubwo bagiye kutuzanira umuriro, bizadufasha kwiteza imbere haze salon zogosha, tugure televiziyo, tubashe kubonera telephone umuriro hafi,(…) ndumva ibikorwa by’amajyambere natwe bigiye kutugeraho”.
Claude Habimana nawe yunze murya mugenzi we ati “Inaha hera ingano, dukora urugendo rw’amasaha ane kugira ngo tubashe kugera i Runyombyi ahari icyuma gisya ifu, twishimiye ubuyobozi bwiza butuzaniye amajyambere, (…) ndateganya gushaka ikibanza kumuhanda nkubaka inzu nziza y’ubucuruzi, nanjye aya mashanyarazi akazahagera mpita nyabyaza umusaruro”.
Abatuye mu murenge wa Busanze ikindi bishimira, ni uko uyu mushinga wo kubaka urugomero uzabaha akazi ka buri munsi bakagira amafaranga babika mu mifuka yabo, dore ko bamwe bamaze kugahabwa mu gikorwa cyatangiye cyo guhanga umuhanda wa Kilometero zirenga ebyiri ugera ahazubakwa urugomero.
Leonard Gasana, umuyobozi wa Kompanyi ‘Ngali Energy Ltd’ ari nayo ifite isoko ryo kubaka uru rugomero rwa Ntaruka, yavuze ko mugihe cy’amezi 18 biteganyijwe uru ruganda ruzaba rwuzuye, bazatanga akazi ku baturage bahaturiye barenga 3 000, bityo asaba ubuyobozi bw’inzego z’ibanze kubibafashamo bagahera ku baturage bakennye kurusha abandi,akaba aribo baheraho baha akazi.
Gasana kandi yavuze ko bifuza ko mubazahabwa akazi kuri uru rugomero 50% baba ari bagore kugira ngo nabo bajye mubikorwa by’amajyambere kandi binjize amafaranga.
Yagize ati “ Tuzatanga akazi ku baturage batuye hano barenga 3 000, twifuza ko ubuyobozi budufasha kureba babandi bakennye kurusha abandi, kandi 50% bakaba ari bagore, ikindi tubasaba ni uko mwakibumbira hamwe mu matsinda kugira ngo amafaranga muzakorera azabagirire inyungu mu gihe kirambye”.
Umuyobozi w’Akarere ka Nyaruguru, Francois Habitegeko yibukije abaturage ko batagera ku iterambere rirambye nta bikorwa remezo bafite, abasaba kuzabyaza umusaruro umuriro w’amashanyarazi igihe uzaba ubagezeho kandi abasaba abazahabwa akazi kwitwararika, knadi bagakorana umurava.
Habitegeko yagize ati “Abazahabwa akazi hano ndabashishikariza kugira konti muri Sacco kugira ngo mwizigamire, kuko amafaranga ni ibiryo bihiye, atazabapfira ubusa, ikindi mukwiye kwitabira ubwisungane mu kwivuza, mukagira ubwishingizi bw’ubuzima, turi kubazanira ibikorwa by’amajayambere kugira ngo mubeho mu buzima bwiza”.
Muri aka kagari ka Runyombyi ahagiye kubakwa urugomero rw’amashanyarazi abahatuye bifuje no kugezwaho mazi meza, kuko agace batuyemo ari icyaro ku buryo bigaragarira buri wese uhageze ko basa n’abari mu bwigunge.
Ubuyobozi bwa Ngali Energy Ltd butangaza ko ibikorwa byo kubaka urugomero no guhanga umuhanda ugera aho urugomero rwubatse, bizatwara Miliyoni 11 z’amadolari ya Amerika.
Prudence Kwizera, IGIHE Ltd


text:
Umuhanzi Uwizeye Joyce ukoresha amazina ya ‘Joy Key’ ni umunyarwandakazi utuye muri Australia ahazwi nka Queensland mu mugi wa Brisbane, akaba ashishikajwe no kumenyekanisha umuco nyarwanda mu mahanga abinyujije mu mbyino gakondo.
Mu kiganiro yagiranye n’Imvaho Nshya Uwizeye yagize ati, “Nyuma yo kubona ko umuco gakondo, imbyino nyarwanda, guhamiriza bisigasira bikanamenyekanisha u Rwanda mu ruhando rw’amahanga, nagize igitekerezo cyo gushyira hamwe urubyiruko muri Australia mu rwego rwo kwimakaza umuco Gakondo ngo utazimira, dushinga itorero ry’ urubyiruko ryitwa Igihozo Rwandan Association ryiganjemo abana bakiri bato.”
Yakomeje avuga ko byari urugendo rutari rumworoheye ngo kuko yagiye ahura n’inzitizi nyinshi cyane kubera kubifatanya n’akazi n’ubuzima busanzwe bwa buri munsi.
Yagize ati “Kubitangira byari nk’inzozi, ariko kubigeraho byari urugendo, gusa ndacyakomeje urugendo cyane ko ndeba kenshi ahasigaye kuruta aharangiye.”
Yongeye ho ko imbyino nyarwanda zikunzwe cyane mu bihugu by’amahanga cyane cyane mu maserukiramuco ‘festivals’ n’ibindi bitaramo, ngo usanga no mu nzego bwite za Leta batumirwa mu bitaramo bitandukanye.
Uwizeye Joyce ukoresha Joy Key nk’amazina y’ubuhanzi yakomeje avuga ko ashishikariza n’abandi banyarwanda cyane abatuye mu mahanga kwimakaza umuco nyarwanda bakoresheje imbyino gakondo cyane cyane hibandwa ku bana bato bavukira mu mahanga, bitazatuma ejo umuco ucika ukazimangatana burundu.
Imwe mu mishinga migari afite uwa mbere ngo ni ugutoza abana bato b’Abanyarwanda bari hanze kwimakaza umuco w’amahoro biciye mu mbyino gakondo, gutoza abana bakiri bato indangagaciro z’ubunyarwanda na kirazira z’umuco nyarwanda ndetse no gutegura ibitaramo mu bihugu by’amahanga.
Ikindi ngo ni ukumenyekanisha mu mahanga ibikorerwa mu Rwanda cyane cyane imyambaro ya ‘Made in Rwanda’ ndetse no kubashishikariza kuza gusura u Rwanda kugira ngo barebe ibyiza nyaburanga by’iwabo.
Uyu muhanzi uheruka gushyira ahagaraga indirimbo ‘Nitwe Mbaraga’ arashishikariza urubyiruko gutahiriza umugozi umwe rusigasira ibyagezweho.
Indirimbo nshya ya Joy Key


text:
- Umwe mu myanzuro y’Inama y’Abaminisitiri ni uko amashuri azafungura ariko bikaba mu byiciro. Ibi bisobanuye iki?
Guhera mu kwezi k’Ukwakira 2020, Amashuri azafungura ariko agende afungura mu byiciro uhereye ku mashuri makuru na kaminuza azaba yiteguye. Gusa nta tariki ihari yo gutangiraho kuberako n’ubusanzwe amashuri makuru na kaminuza bidatangirira itariki imwe; ahubwo amashuri makuru na kaminuza azajya agaragaraza ko yiteguye kandi yujuje ibisabwa hanyuma yihitiremo itariki yo gutangiriraho inayimenyeshe abayigana.
Mu mezi azakurikiraho nibwo n’ibindi byiciro by’amashuri aribyo amashuri Abanza n’Ayisumbuye ndetse n’Amashuri y’Imyuga n’Ubumenyingiro azatangira ariko nayo agatangira mu mu byiciro.
- Kubera iki amashuri makuru na kaminuza aribo bazaherwaho mu gutangira?
Impamvu nyamukuru amashuri makuru na kaminuza aribyo bizaherwaho ni ukubera ko amashuri yafunze bamwe muribo bagiye gusoza umwaka; ndetse hashingiwe ku isesengura ryakozwe mu rwego rwo gusuzuma uko amashuri yiteguye gutangira. Abanyeshuri bo mu mashuri makuru na kaminuza bafatwa nk’abantu bakuru; birumvikana ko byakoroha kubahiriza amabwiriza, akaba ariyo mpamvu twifuje ko baba itangiriro n’amarembo afungurira abandi.
- Ni ibiki kaminuza zisabwa mu gihe zitegura gutangira?
Bimwe mu byo kaminuza zisabwa mu rwego rwo kwirinda Covid-19 hari ukubaka ibikorwa remezo by’isuku by’umwihariko uburyo burambye bwo gukaraba intoki, gukaza ingamba zo kugabanya ubucucike mu ishuri no kubahiriza intera isabwa hagati y’umuntu n’undi, gushyiraho uburyo bwo guhererekanya amakuru ku cyorezo ndetse no gukaza uburyo buhari bwo kwiga hakoreshejwe murandasi n’iyakure.
- Ese abiga mu mashuri makuru na za Kaminuza basanzwe bahabwa amafaranga yo kubabeshaho (bourse) bazayahabwa mbere yuko batangira?
Iyi gahunda igirwamo uruhare n’Inama y’Amashuri Makuru (HEC), Kaminuza y’u Rwanda (UR) , Ishuri Rikuru ry’u Rwanda ry’Imyuga n’Ubumenyingiro (RP) na Banki y’u Rwanda Itsura Amajyambere (BRD). Mu gihe abanyeshuri bazaba basubiye mu masomo bafite uburenganzira ku nguzanyo yo kubatunga mu gihe bari ku ishuri ariko igihe izabonekera bizagenwa n’ibigo tuvuze haruguru.
- Ese bizagenda gute ku banyeshuri barangije amashuri yisumbuye ariko kaminuza zikaba zitaratangaza urutonde rw’abemerewe?
Abanyeshuri bashya bashaka gutangira Kaminuza bazabanza bareke abari bari kwiga barangize umwaka hanyuma bazatangirane n’abandi umwaka mushya w’amashuri.
- Ni ryari ingengabihe y’umwaka izasohoka?
Ingengabihe y’umwaka w’amashuri iracyanozwa neza izasohoka mu minsi iri imbere ubwo abanyeshuri bo mu mashuri abanza n’ayisumbuye bazaba bemerewe kongera gutangira. Mu kubahiriza intera hagati y’abanyeshuri nk’uko Minisiteri y’Ubuzima ibisaba, umubare w’amasaha abanyeshuri biga uzagabanuka ndetse n’abanyeshuri bazashyirwa mu byiciro bitandukanye (shifts) zo kwiga.
- Ese abanyeshuri bose baziga bambaye udupfukamunwa?
Ishami ry’Umuryango w’Abibumbye rishinzwe ubuzima (WHO) n’ishami ry’Umuryango w’Abibumbye ryita ku bana (UNICEF) batanga inama zivuga ko abana bari munsi y’imyaka itanu (5) badakwiriye kwambara agapfukamunwa ariko igihe bibaye ngombwa bitewe n’impamvu zishingiye ku bwirinzi bakaba bakambara. Iyi miryango kandi ivuga ko abana bagejeje imyaka 12 kuzamura bagomba kwambara agapfukamunwa kandi bakubahiriza n’andi mabwiriza agenga abantu bakuru.
Iyo miryango igira inama Ibihugu kugena imyaka abana bato badakwiriye kwambara agapfukamunwa. Mu Rwanda, ikigero gifatirwaho ni imyaka ibiri.
- Ni ibiki amashuri agomba kuba yujuje ngo afungure? Bivuze ko atazabyubahiriza atazemerwa gufungura?
Ibintu by’ingenzi Ishuri iryo ari ryose ryaba irya Leta, irifashwa na Leta cyangwa iryigenga rigomba kuba rifite ni ibikorwa remezo bigaragaraza ubwirinzi bw’icyorezo cya Covid 19: uburyo burambye bwo gukaraba intoki, kugaragaza uko bazagabanya ubucucike mu ishuri mu rwego rwo kubahiriza guhana intera, kugira uburyo bwo gupima umuriro, gushyiraho ibyumba bibiri (2) byihariye byo gushyiramo uwaketsweho uburwayi (aho baba bategerereje mbere y’uko bajya kwa muganga), uburyo bw’isuku ihagije mu kigo cy’ishuri muri rusange, by’umwihariko aho bafatira amafunguro, ubwihererero, n’aho kuryama.
- Ese hari ibizamini bya leta muri uyu mwaka wa 2020 bizakorwa?
Muri uyu mwaka wa 2020 nta bizamini bya Leta bizakorwa ahubwo ingengabihe izasobanura neza igihe bizakorerwa mu mwaka utaha wa 2021.
- Birashoboka ko abanyeshuri bazaba benshi kurusha ibyumba by’amashuri bihari, ese abanyeshuri baziga mu byiciro?
Ikigamijwe mu kunoza ingengabihe ni ukugabanya umubare w’abanyeshuri bagomba kuba bari mu ishuri cyane ko ubu ari ukwiga mu buryo budasanzwe, aho bikenerwa rero tuzakoresha gahunda yo kwiga mu byiciro bamwe bige mu gitondo abandi nimugoroba mu byiciro byose by’amashuri ariko ingamba zo kwirinda icyorezo cya Covid19 zubahirizwe.
- Ese uburyo bwo kwigira mu rugo binyuze kuri Radio na Televiziyo buzakomeza?Ubu buryo buzakomeza kandi bunashyirwemo ingufu muri iki gihe tucyitegura gutangira amashuri. Abanyeshuri barasabwa kwitegura ko amashuri nafungura aya masomo atangwa kuri Radio na Televiziyo azaherwaho kugira ngo hasuzumwe aho abanyeshuri bazaba bahagaze mu masomo biga. Twifuza ko na nyuma y’uko amashuri afunguye ubu buryo bwazakomeza kunganira ubwo mu ishuri ariko biracyanozwa.
- Haba hari uburyo bwihariye buzafasha abanyeshuri batabashije gukurikira amasomo yo kuri radiyo amashuri natangira?
Ni byo ubwo buryo burahari kubera ko tuzi neza ko muri iki gihe amashuri amaze afunze hari abanyeshuri batabashije kubona uburyo bwo kwigira kuri Radio na Televiziyo ndetse na murandasi. Hari gahunda rero yihariye yo gusubiramo ayo masomo ku batarabashije kuyiga ariko kandi tunakore isuzumabumenyi ku babashije kuyakurikira kugira ngo turebe urugero bari bagezeho.
- Ese amashuri ari kubakwa muri iki gihe azaba yuzuye amashuri nafungura?
Igihe twari twihaye cyo kuba ibyumba by’amashuri biri kubakwa byuzuye kizarenga kubera imbogamizi zitandukanye zishingiye ku bikoresho by’ubwubatsi bitumizwa mu mahanga byagiye bitinda kubera ingaruka icyorezo cya Covid19 cyagize ku ngendo mpuzamahanga. Dufite ikizere ko hagati mu kwezi k’Ugushyingo 70 % y’ibyumba byubakwa bizaba byuzuye hasigare ibyumba bigeretse kuko byo bifata igihe cyisumbuyeho kugira ngo byuzure.
- Harakorwa iki ngo abarimu bongerwe ko bigaragara ko bazakenerwa ari benshi?
Ku tariki 14 Nyakanga 2020, Minisiteri y’Uburezi ibinyujije mu bigo byayo REB na RP yatangiye gahunda yo gushaka abarimu biyongera ku bari basanzwe mu murimo w’Uburezi kandi gahunda iracyakomeje ndetse inafungurira amarembo abatarize uburezi ariko bafite ubushobozi bwo kwigisha kuba bajya mu burezi mu rwego rwo kugira ngo abarimu bakenewe baboneke.
- Ese abarimu batsinze ibizamini by’akazi bazashyirwa mu myanya ryari?
Abarimu batsinze ibizamini byo kwigisha bazashyirwa mu myanya mbere y’uko amashuri atangira. Ababishinzwe ubu na bo bari mu myiteguro; mu minsi mike abatsinze ibyo bizamini bazamenyeshwa aho bazakorera.
- Ese ibitabo by’icyongereza birahari ku buryo buhagije cyane ko noneho no mu mashuri abanza abanyeshuri baziga mu rurimi rw’icyongereza?
Yego ibitabo birahari. Ibikiri mu icapiro byatindijwe n’ihindurwa ry’ururimi, amashuri azafungura byose byaragejejwe ku mashuri.
- Ese ko ingaruka za COVID-19 zageze ku bukungu bw’imiryango ya bamwe ndetse bikaba bishoboka ko bamwe mu babyeyi bari bafite abana biga baba ku ishuri (Boarding) batazabona ubushobozi bwo kubishyurira ikiguzi cyo kwiga (School fees) birashoboka ko abashaka mwaborohereza muguhindura ibigo bakajya kwiga muri 9YBE & 12 YBE
Yego birashoboka ku bazabyifuza bitewe n’imyanya izaboneka.
- Harakorwa iki kugira ngo abanyeshuri n’abarimu bari baragiye mu yindi mirimo kubera icyorezo cya Covid19 bagaruke mu mirimo y’uburezi?
Turateganye gukora ubukangurambaga mu gihugu hose dufatanyije n’abafatanyabikorwarwa mu burezi bugamije gushishikariza abanyeshuri ndetse n’abarezi kugaruka ku ishuri no gushishikariza ababyeyi kohereza no gufasha abana babo kugaruka ku ishuri. Abarimu by’ubwihariko bazasabwa kugaruka ku ishuri mbere y’igihe kugira ngo batangire gutegura itangira ry’amashuri; icyo gihe nib wo tuzanamenya umubare w’abavuye mu kazi k’ubwarimu kugira ngo hashakwe ababasimbura.
- Birashoboka ko hari ibigo bitazuzuza ibisabwa ngo bifungure, abo banyeshuri baziga bate?
Birashoboka, nibigenda gutya ishuri rizabashakira aho bimurirwa k’ubufatanye n’ababyeyi ariko aho bizananirana Minisiteri y’Uburezi yiteguye kuzabafasha.
- Ni gute abarimu bazabasha kwigisha bambaye udupfukamunwa umunsi wose?
Nk’uko amabwiriza ya Minisiteri y’Ubuzima abiteganya, buri muturarwanda wese agomba kwambara agapfukamunwa igihe ari ahateraniye abantu. Mwarimu nk’umurezi nawe agomba kwambara agapfukamunwa igihe cyose ari mu ishuri kugira ngo anabere urugero rwiza abanyeshuri.
- Ni izihe mpinduka zizagaragara amashuri natangira
Zimwe mu mpinduka zizagaragara mu mashuri harimo uburyo burambye bwo kunoza isuku nko gukaraba intoki, ibikoresho bihagije byo gupima umuriro, icyumba kihariye cyo kuvurirwamo, ibikorwa bihuriza hamwe abanyeshuri bizaba bihagaze, kwambara agapfukamunwa ku munyeshuri, umwarimu n’abandi bakozi ku ishuri, kudatizanya ibikoresho hagati y’abanyeshuri ubwabo ndetse no hagati y’abanyeshuri n’abarimu, kwiga mu byiciro, guhagarika ibikorwa byo gusura abanyeshuri ku ishuri ndetse n’ibindi byose byatuma habaho ikwirakwizwa ry’indwara.
- Ese abanyeshuri bazasubiramo igihembwe cya mbere cyangwa bazakomereza ku gihembwe cya kabiri ?
Amashuri ajya gufunga, amashuri abanza n’ayisumbuye yari agiye gukora ibizamini birangiza igihembwe cya mbere cy’umwaka wa 2020. Ibijyanye n’uko bazakomereza aho bari bageze cg bazasubiramo umwaka bizatangazwa hagendewe ku ngengabihe ijyanye n’ifungura ry’amashuri izatangazwa mu minsi iri imbere.
- Ese abana bagejeje igihe cyo gutangira umwaka wa mbere w’amashuri bo bizagenda gute ? Ese bazigana n’abari basanzwemo ?
Minisiteri y’Uburezi izi ikibazo cy’abana bagejeje imyaka yo gutangira umwaka wa mbere ndetse habayeho n’igikorwa cyo kubabarura no kwiyandikisha ku bigo by’amashuri bazigaho. Ibyerekeye uko baziga nabyo birimo gutegurwa mu ngengabihe y’ifungurwa ry’umwaka amashuri abanza n’ayisumbuye azagenderaho.
- Ni abanyeshyuri bangahe bazaba bari mu ishuri amashuri natangira?
Umubare w’abanyeshuri bazaba bari mu ishuri uzaterwa n’ingano y’icyumba cy’ishuri ndetse n’umubare w’ibyumba by’amashuri uri ku kigo. Uko bazicara bizakurikiza amabwiriza ya Minisiteri y’Ubuzima agena intera ya Metero hagati y’umuntu n’undi.
- Ni ryari gahunda yo kugaburira abanyeshuri ku ishuri izatangira?
Gahunda yo kugaburira abana ku ishuri izatangira ikora nk’uko byari bisanzwe. Ariko gahunda yo kubaka ibikoni nirangira mu mpera z’umwaka, amashuri yose azatangira kugaburira abana bose.
- Ese bizagenda gute ku mashuri yigenga yo atarongereye ibyumba by’ishuri kandi ayo agomba kubahiriza intera?
Amashuri yigenga atarabashije kongera ibyumba by’amashuri azakoresha ibyo asanganywe ariko hubahirizwa amabwiriza.
- Abana bato ni bamwe mu busanzwe bagoye kubahiriza amabwiriza ni ubuhe buryo buzakoreshwa ngo ku ishuri kugira ngo bayubahirize?
Aha bizasaba ubushishozi mu gufungurira abana bato kuko na bo bari mu byiciro; ariko icya ngombwa ni uburyo buhamye buzashyirwaho mu kubayobora uko bitwara mu gihe bari ku ishuri.
- Ese ko Leta ariyo yafashije abanyeshuri gutaha ni na yo izabasubiza ku mashuri nibatangira?
Ikiguzi cy’ingendo z’abanyeshuri kizatangwa n’ababyeyi ariko nk’uko n’ubundi bisanzwe bigenda, Minisiteri y’Uburezi n’izindi nzego bifatanya bazabategura uburyo bwizewe buzafasha abanyeshuri kugana ku mashuri mu bwirinzi n’umutekano bihagije.
- Ese mu mashuri acumbikira abanyeshuri nabo baziga mu byiciro igihe bakwiga gutyo se ababa basigaye baba barihe?
Ibi byose bizagenwa bitewe n’imiterere y’ishuri, umubare w’abanyeshuri rifite ndetse n’ibikorwa remezo iryo shuri rifite. Amabwiriza areba ibigo by’amashuri bicumbikira abana azaba agaragaza neza uko amashuri azabitegura.
- Ese ibikorwa by’imyidagaduro n’imikino mu mashuri bizaba bihagaritswe?
Tuzafatanya na Ministeri ya siporo mu kugena ibikorwa bya siporo byakorerwa ku mashuri ndetse dutegurire hamwe amabwiriza azabigenga.
Sources: Minisiteri y’Uburezi mu Rwanda (Mineduc)


text:
Sisitemu y'imikorere: Windows, Android, macOS
Itsinda rya gahunda: USU software
Intego: Gutangiza ubucuruzi
Ibaruramari ryimikorere yumudozi
- Uburenganzira burinda uburyo bwihariye bwo gutangiza ubucuruzi bukoreshwa muri gahunda zacu.
Uburenganzira
- Turi abamamaji ba software. Ibi bigaragarira muri sisitemu y'imikorere iyo ikora progaramu zacu na demo-verisiyo.
Umwanditsi wagenzuwe
- Dukorana nimiryango kwisi kuva mubucuruzi buciriritse kugeza binini. Isosiyete yacu ishyirwa mubitabo mpuzamahanga byamasosiyete kandi ifite ikimenyetso cya elegitoroniki.
Ikimenyetso c'icyizere
Video yo kubara ibaruramari ry'umusaruro wo kudoda
Kuramo verisiyo yerekana
Porogaramu yo mu rwego rwo hejuru ku giciro cyiza
1. Gereranya Iboneza
2. Hitamo ifaranga
3. Kubara ikiguzi cya porogaramu
4. Nibiba ngombwa, tegeka seriveri ikodeshwa
Kugirango abakozi bawe bose bakore mububiko bumwe, ukeneye umuyoboro waho hagati ya mudasobwa (insinga cyangwa Wi-Fi). Ariko urashobora kandi gutegeka kwishyiriraho porogaramu mugicu niba:
- Ufite abakoresha barenze umwe, ariko nta rezo yaho iri hagati ya mudasobwa.
Nta muyoboro waho
- Abakozi bamwe basabwa gukora kuva murugo.
Kora kuva murugo
- Ufite amashami menshi.
Hariho amashami
- Urashaka kugenzura ibikorwa byawe nubwo uri mukiruhuko.
Igenzura kuva mu biruhuko
- Birakenewe gukora muri gahunda igihe icyo aricyo cyose cyumunsi.
Kora igihe icyo ari cyo cyose
- Urashaka seriveri ikomeye idafite amafaranga menshi.
Seriveri ikomeye
Wishyura rimwe gusa kuri gahunda ubwayo. Kandi kubicu byishyurwa bikorwa buri kwezi.
5. Shyira umukono ku masezerano
Ohereza amakuru arambuye yumuryango cyangwa pasiporo yawe gusa kugirango ugirane amasezerano. Amasezerano niyo garanti yawe yuko uzabona ibyo ukeneye. Amasezerano
Amasezerano yasinywe azakenera kutwohererezwa nka kopi ya skaneri cyangwa nkifoto. Twohereje amasezerano yumwimerere gusa kubakeneye impapuro.
6. Kwishura ikarita cyangwa ubundi buryo
Ikarita yawe irashobora kuba mumafaranga atari murutonde. Ntabwo ari ikibazo. Urashobora kubara ikiguzi cya porogaramu mumadolari ya Amerika hanyuma ukishyura mumafaranga kavukire ku gipimo kiriho. Kwishura ukoresheje ikarita, koresha urubuga cyangwa porogaramu igendanwa ya banki yawe.
Uburyo bwo kwishyura bushoboka
- Kohereza banki
Kohereza banki
- Kwishura ku ikarita
Kwishura ku ikarita
- Kwishura ukoresheje PayPal
Kwishura ukoresheje PayPal
- Kwimura mpuzamahanga Western Union cyangwa ikindi
Western Union
- Automation yo mumuryango wacu nigishoro cyuzuye kubucuruzi bwawe!
- Ibi biciro bifite agaciro kubigura bwa mbere gusa
- Dukoresha tekinoroji yiterambere ryamahanga gusa, kandi ibiciro byacu birahari kuri buri wese
Gereranya iboneza rya porogaramu
Ubukode bwa seriveri isanzwe. Igiciro
Ni ryari ukeneye igicu seriveri?
Ubukode bwa seriveri isanzwe irahari haba kubaguzi ba sisitemu ya comptabilite ya Universal yose nk'inyongera, kandi nka serivisi itandukanye. Igiciro ntigihinduka. Urashobora gutumiza igicu seriveri ikodeshwa niba:
- Ufite abakoresha barenze umwe, ariko nta rezo yaho iri hagati ya mudasobwa.
- Abakozi bamwe basabwa gukora kuva murugo.
- Ufite amashami menshi.
- Urashaka kugenzura ibikorwa byawe nubwo uri mukiruhuko.
- Birakenewe gukora muri gahunda igihe icyo aricyo cyose cyumunsi.
- Urashaka seriveri ikomeye idafite amafaranga menshi.
Niba uri ibyuma uzi neza
Niba uri ibyuma uzi neza, noneho urashobora guhitamo ibisobanuro bikenewe kubikoresho. Uzahita ubarwa igiciro cyo gukodesha seriveri igaragara yimiterere yagenwe.
Niba ntacyo uzi kubyerekeye ibyuma
Niba utazi ubuhanga, noneho hepfo:
- Mu gika cya nimero 1, erekana umubare wabantu bazakora muri seriveri yawe.
- Ubutaha hitamo icyingenzi kuri wewe:
- Niba ari ngombwa gukodesha seriveri ihendutse cyane, noneho ntugahindure ikindi kintu. Kanda kuriyi page, ngaho uzabona igiciro cyabazwe cyo gukodesha seriveri mugicu.
- Niba ikiguzi gihenze cyane kumuryango wawe, noneho urashobora kunoza imikorere. Intambwe # 4, hindura imikorere ya seriveri hejuru.
Ibikoresho
Tegeka ibaruramari ryerekana umusaruro wo kudoda
Automatisation yo kudoda ibaruramari ryoroshya cyane ubuzima bwa ba nyiri ubucuruzi na ateliers kandi ibemerera kugendana nibihe. Nta gushidikanya ko USU ari umuyobozi muri gahunda zikoresha kandi zikwiye kwitabwaho. Akamaro kacu karateguwe kuburyo rwose umukoresha wese ashobora kubimenya atabanje kwinjira mubanze bwo kudoda. Kandi inyungu zayo nyamukuru zishingiye kukuba ubu imashini nogukoresha ibicuruzwa byo kudoda bikorwa murwego rwo hejuru, rwujuje ubuziranenge. Twumva ko, mbere ya byose, software yihariye igomba gukurura uyikoresha muburyo bworoshye bwo kuyobora no kugerwaho mubwumvikane, ntibigomba gufata umwanya munini wo kwiga ibyibanze byo gukora muri gahunda, bifite imirimo itandukanye, ariko kuri kimwe igihe cyoroshye. Automation yo kudoda ibaruramari muri 1C ubu ni ibintu bisanzwe. Ariko isosiyete yawe ikeneye rwose iyi gahunda igoye isaba igenamigambi ryinshi, inkunga ihoraho itangwa ninzobere n'amahugurwa ateganijwe y'abakozi bose? Ikigaragara ni uko ibyo byose byavuzwe haruguru bisaba ibiciro ku buryo burambye, mugihe kugura sisitemu yacu y'ibaruramari bidasobanura amafaranga yo kwiyandikisha mugihe cyose cyimikorere, kandi umuntu wese arashobora kuyakoresha - kuva kumugurisha kugeza kumucungamari. Ntibikenewe kunesha ingorane, birahagije guhitamo kuruhande rwa sisitemu yisi yose igufasha guhindura imikorere yumusaruro udafite amafaranga akomeye yumutungo numutungo.
Umusaruro wo kudoda uhora ushingiye kuri multistage. Kubwibyo, automatisation yayo ikurikirana cyane cyane intego yo kugenzura byimazeyo ibyiciro byayo byose. Ibi biragufasha kubona ishusho nyayo kandi, ushingiye kuri yo, kugira icyo uhindura mubucuruzi bwawe. Muri icyo gihe, ibaruramari rishobora gukorwa haba mu kigo kimwe no mu muyoboro w’amashami, ukoresheje guhuza amakuru byoroshye kuri interineti. Mu bucuruzi bwo kudoda, ibi ni ukuri cyane, kubera ko ibyiciro byose byakazi, nkuko bisanzwe, bigabanywa mubakozi batandukanye. Niba bose bakora muri sisitemu yo kwikora, ibi byemeza gukomeza, gukuraho amakosa ayo ari yo yose, kandi bikanemeza no gukorera mu mucyo ibikorwa byose.
Porogaramu yacu yo gucunga imashini no gutangiza ibaruramari ry'ubudozi icyarimwe bihinduka ishingiro ryabakiriya nabatanga ibicuruzwa, bifasha kubika ibaruramari ryibikoresho nibindi bikoresho no kubara urwego rukenewe rwimigabane, gukurikirana ibikorwa byabakozi, gukwirakwiza ibicuruzwa muri bo, gusuzuma imikorere myiza. Ukurikije ishingiro ryarwo, urashobora guhuza no gukoresha ibikoresho byubucuruzi byinyongera, gukoresha mudasobwa aho ukorera, kubika ibaruramari ryimari yinjira nibiciro, gukorana nababerewemo imyenda.
Kugirango usuzume umusaruro wa mashini yimishinga yawe idoda, umurimo wo gukorana na raporo ni ingirakamaro: birashobora gukorwa hashingiwe ku bipimo byose, kandi amakuru yose akugaragariza mumashusho: imbonerahamwe, ibishushanyo, ibishushanyo.
Muri icyo gihe, ibaruramari rya gahunda yo kudoda umusaruro wo kudoda naryo ni igikoresho gikomeye cyo gukora kuri serivisi zabakiriya: ishingiro ryabakiriya ba elegitoronike, gucapa mu buryo bwikora impapuro zabugenewe, kumenyesha ko byateguwe cyangwa ibyiciro byashyizwe mubikorwa, kuzamurwa mu ntera. kandi itanga, igabanywa no kwihererana kurutonde rwibiciro.
Ibikorwa byacu ntabwo bikora gusa, ahubwo byita kubiranga buri ruganda, guhuza cyane cyane nubucuruzi bwo kudoda, byerekana imikorere yabyo kuva muminsi yambere.
Hasi nurutonde rugufi rwibiranga USU. Urutonde rwibishoboka rushobora gutandukana bitewe nuburyo bwa software yatunganijwe.
Kwinjiza byoroshye porogaramu, gutangira byihuse, kudasaba amakuru ya sisitemu ya mudasobwa;
Igihe cyo kumenyera gukora kuri automatike ni gito; urashobora gusobanukirwa software hanyuma ugashyiraho inzira yo gutangiza mumunsi umwe gusa;
Bitandukanye nubundi bwoko bwinshi bwa porogaramu, USU ntisaba ishoramari rihoraho; wishyura gusa kugura gahunda hamwe nurwego rwuzuye rwamahitamo;
Gukoresha no gukoresha imashini zidoda bigufasha gukurikirana umusaruro;
Automation igufasha gushiraho inyandiko ya elegitoronike;
Ukoresheje porogaramu, urashobora gukora ibarura no kugenzura imigendekere yububiko;
Isesengura ry'umusaruro wimyenda irangiye utezimbere ibikorwa byabakozi; gukwirakwiza igihe cyabo cyo gukora cyane;
Imikorere y'abakozi igabanijwemo ibice byinshingano;
Buri mukozi ashobora kugira uburenganzira butandukanye bwo kubona bitewe n'umwanya n'ububasha;
Module yanditse igihe cyo gukora imirimo na buri mukozi ukwe;
Imbonerahamwe y'abakozi irashirwaho, ishingiye ku makuru yinjiye, umushahara w'isaha cyangwa uduce duto turabaze;
Igikorwa cyamashami yumusaruro kirahujwe; uburyo bw'imikoranire hagati y'abakozi buracibwa;
Kwiyoroshya kudoda ibicuruzwa bibaruramari birashobora gutunganya byoroshye amakuru menshi kandi bigakora imirimo myinshi;
Biroroshye cyane gushiraho uburyo bwa elegitoronike bwo gukora, kimwe na sisitemu yo kumenyesha no kwibutsa;
Raporo irashobora gukorwa mu buryo bwikora mugushiraho gusa gahunda yifuzwa nibisabwa;
Porogaramu itanga ububiko bwizewe no gukoporora mugihe cyamakuru yose yingenzi;
Amashami yose hamwe nuduce twibikorwa byubudozi bishyizwe muburyo bumwe, mugihe imikorere yabyo yasobanuwe neza;
Isesengura ryamakuru yerekeranye no gutangiza ibaruramari ry'umusaruro rikorwa ku buryo burambye, buri raporo irashobora gutangwa igihe icyo ari cyo cyose no mu rwego rw'ibipimo byose bishingiye ku bisubizo.


text:
Igikorwa cy’umuganda nyirizina cyatangiye saa mbiri za mu gitondo kiyobowe na Komiseri Mukuru Wungirije wa RCS, DCGP Mary Gahonzire cyibanze ku gusibura umuyoboro w’amazi y’imvura ku muhanda wa km 2 uhuza Gereza ya Rubavu n’umuhanda munini rusange. Hakozwe kandi igikorwa cy’isuku hatemwa ibihuru byari ku nkengero z’uwo muhanda.
Nyuma y’igikorwa cy’umuganda, abawitabiriye bahuriye kuri Gereza ya Rubavu aho basuye abagororwa n’imfungwa bose bakaganira na bo hagamijwe kubashishikariza gukomeza kwiyubaka mu bumenyi bahererwa muri gereza bubafasha kugororoka.
Abafashe ijambo bose bagarutse ku gushima ubwitonzi abagororwa n’imfungwa ba Gereza ya Rubavu bakomeje kugaragaza babasaba kubikomeraho kandi babizeza umutekano wabo n’uw’imiryango yabo. Babasabye kwirinda ibihuha bakumira icyabahungabanya cyose.
Abagororwa ba Gereza ya Rubavu bataramiwe kandi n’umuhanzi Kizito Mihigo wabanje kubaha ikiganiro gikubiyemo ubuhamya bwe bugamije kwereka imfungwa n’abagororwa akamaro k’imbabazi mu rugendo rw’ubumwe n’ubwiyunge. Kizito Mihigo yambwiye imfungwa n’abagororwa bo muri Gereza ya Rubavu ko imbabazi zishoboka iyo harimo ubushake bwo gukira ku mutima buri wese ku giti cye.
Mu ijambo rye ryo gusoza icyo gikorwa, Komiseri Mukuru Wungirije wa RCS, DCGP Mary Gahonzire yabwiye imfungwa n’abagorrwa ko u Rwanda rugeze kure mu miyoborere myiza akaba ari na yo mpamvu imbaga y’abantu batandukanye yaje kwifatanya na bo mu gikorwa cy’umuganda. Komiseri Mukuru Wungirije yibukije abari aho bose ko igikorwa cy’umuganda ari icyo gushimangira ukwigira no kwihesha agaciro kuri Munyarwanda wese.
Yashoje ashimira abafatanyabikorwa ba RCS mu kugorora bitabiriye icyo gikorwa bari biganjemo abanyamadini n’amatorero anabasaba gukomeza ibikorwa byiza bakora mu rwego rwo kugorora n’isanamitima.


text:
Abatorejwe mu itorero ry’impeshakurama rigizwe n’abakora mu buvuzi, bashyikirije akarere ka Muhanga amafaranga angana miliyoni 3 y’u Rwanda yo kugurira abantu 1,000 batishoboye ubwisungane mu kwivuza. Bavuga ko babitewe n’akababaro baterwa n’ababagana batishoboye bashaka ubuvuzi.
Umuhuzabikorwa w’Impeshakurama mu karere ka Muhanga, Dusengimana Ezella avuga ko bakunze kubona ibibazo ku bo bakira batabashaka kubona ubwisungane mu kwivuza( Mituweli), ariho bakuye igitekerezo cyo kwiyemeza kugira uruhare mu gufasha aba baturage.
Yagize ati” Iyo turi ku bitaro usanga twakira abarwaye bari mu ngeri nyinshi kuko hari bamwe baba barishyuye amafaranga wenda atabemerera kwivuza, ariko hari igihe birangira ndetse mubo twakira usangamo abatarigeze bishyura n’ifaranga na rimwe, wenda ugasanga bafite ubukene bityo bituma dutekereza gufasha bene abo bantu batabasha kwitangira uyu musanzu kuko indwara idateguza”.
Akomeza avuga ko n’abandi batorejwe mu yindi mitwe y’intore bakwiye kujya bakora ibikorwa byo gufasha abaturage kuva mu bibazo bibangamiye imibereho myiza yabo bityo bagatanga umusanzu wabo wuko bene ibi bibazo byakemuka.
Yagize ati” Nibyo twaratojwe ndetse byaduhaye intege zo gufasha abaturage no kubaha serivisi nziza ariko turasaba n’abandi ko batekereza ku bibazo niyo cyaba kimwe bakagishakira uko cyakemurwa bagatanga umusanzu wabo haba mu bitekerezo no mu bundi buryo bwose bashobozwa”.
Kayitare Jacqueline, Umuyobozi w’Akarere ka Muhanga avuga ko bishimishije kuba aba bakozi bitanga bagakora akazi kabo bakanatekereza ku badashobora kwibonera ubwisungane mu kwivuza, bakabagenera umusanzu wo kubafasha kubona uko bazajya bivuza n’imiryango yabo kubera ko benshi muri bo baba mu bukene bukabije. Akomeza abashimira uruhare rwabo mu gufasha Akarere gukemura ibibazo by’abaturage.
Akarere ka Muhanga muri uyu mwaka w’ubwisungane mu kwivuza wa 2021-2022 kageze kuri 92,3% ku bamaze gutanga Mituweli, ndetse mu ntara y’amajyepfo aka karere ni aka 8, mu gihe ku rwego rw’Igihugu kari ku mwanya wa 7 ku rutonde rugenda ruhindagurika bitewe n’abishyuye ubu bwisungane.
Akimana Jean de Dieu


text:
Nyarugenge: Abaturage barasabwa kuba ku isonga mu kwimakaza ubumwe bw’abanyarwanda.
Oct 4, 2022 - 13:01
Inzego z’ubuyobozi zirasaba abaturage kuba ku isonga mu kugira uruhare mu kwimakaza ubumwe bw’abanyarwanda. Ku ruhande rw’ abaturage bavuga ko biteguye guhangana n’imbogamizi ziri mu muryango nyarwanda zirimo abashaka kubiba amacakubiri.
Ibi byagarutsweho ubwo ku wa mbere, ku ya 3 Ukwakira (10) hatangizwaga ukwezi kwahariwe kuzirikana ubumwe n'ubudaheranwa bw'abanyarwanda.
Ubusanzwe buri mwaka ku italiki ya 1 Ukwakira (10), abanyarwanda bazirikana ubutwari bw’ingabo zahoze ari iza RPA INKOTANYI, zahagurutse kuri iyo tariki mu mwaka w’1990, bakiyemeza gutangira urugamba rwo kubohora igihugu, ibyaje kugerwaho mu kwezi kwa 7 mu 1994, izo ngabo zihagaritse Genoside yakorerwaga Abatutsi. Uku kwezi kwa cumi kwahariwe kuzirikana ubumwe n'ubudaheranwa bw'abanyarwanda.
Ubwo hatangizwaga uku kwezi ku kigo cy’urubyiruko cya Club Rafiki, mu murenge wa Rwezamenyo ho mu karere ka Nyarugenge, Pudence Rubingisa; Umuyobozi w'Umujyi wa Kigali, yavuze ko abanyarwanda bakwiye kugira uruhare mugukomeza kwiyubakira ubumwe.
Yikije cyane ku rubyiruko arusaba guhaguruka bagaharanira Ubumwe, bagashyira ku ruhande ibishobora kubarangaza no kubacamo ibice.
Rubingisa, ati: “ ndaha umwihariko urubyiruko rw’ejo kugira ngo ubu bumwe bw’abanyarwanda tuvuga, duharanira, tubibutsa kwirinda ikibi, akarengane, gukora ibitanogeye umuco wacu, ndetse n’ibibashuka bibajyana mu ngeso mbi.”
Ku rundi ruhande rw’abaturage baganiriye n’ Isango Star bashima ko ibimaze kugerwaho mu kubaka ubumwe bw’abanyarwanda. Icyakora bavuga ko hakiri inzitizi ariko biteguye gutanga umusanzu wabo mu gukomeza gusigasira ubwo bumwe.
Umwe yagize ati: “Abantu bose basigaye bibona nk’umuntu umwe kuko no mu mashuli biragaragara kuko umunyeshuli asigaye akora ibizamini atari uwo mu karere aka n’aka. Gusa hari imbogamizi zihari z’abagifite imyumvire yabo bakomora ku babyeyi aho baba bari ku ishyiga baganira.”
Yongeraho ko “Njyewe uruhare rwanjye nk’umubyeyi, numva ko ntashobora kwigisha abana banjye amacakubiri.”
Undi ati: “ cyane cyane biba ku babyeyi babi bashaka gutoza abana umuco mubi.”
Nubwo bemeza ko inzitizi zihari, ariko hagomba gukorwa ibishoboka byose zigakemuka kugira ngo ubumwe n'ubudaheranwa bw'abanyarwanda bukomeze gusigasirwa.
Umwe ati: ““Imbogamizi zihari tugomba guhangana nazo, abana b’urubyiruko nk’aba tukabigisha ubumwe, bakamenya ubumwe bw’abanyarwanda nuko ntihazagire ubameneramo ngo abigishe ibindi tutabigishije.”
Ibi kandi bishimangirwa na Assumpta Ingabire, Umunyamabanga wa Leta muri Minisiteri y’Ubutegetsi bw’Igihugu (MINALOC), yagize ati: “ nubwo tugeze ku kigero cyiza cy’ubumwe bw’abanyarwanda ariko haracyari inzitizi tugomba guhangana nazo. Niba koko twifuza ubwo bumwe ni uko izo nzitizi twemera ko zihari hanyuma tukareba nuko twazirandura.”
Ibirori byo gutangiza ukwezi kwahariwe kuzirikana ubumwe n'ubudaheranwa bw'abanyarwanda mu karere ka Nyarugenge byitabiriwe kandi n’abayobozi b’inzegozo zose z’akarere ka Nyarugenge, abahagarariye Ingabo n'izindi nzego z'umutekano, n'abanyamadini.
@ Gabriel Imaniriho/Isango Star-Kigali.


text:
Abanyarwanda bakwiriye kurekerwa Demokarasi yabo - Perezida Kagame
Perezida wa Repubulika, Paul Kagame, asobanura ko Demokarasi ari imiyoborere ndetse ikaba amahitamo y’abaturage ba buri gihugu, kubera iyo mpamvu Abanyarwanda bakaba ari bo bagomba kwihitiramo batagendeye kuri Demokarasi y’ahandi.
Ibi yabisobanuriye Umuryango w’Abayobozi bakiri bato bo hirya no hino ku Isi (Young Presidents’ Organisation/YPO), ubwo yawakiraga ku wa Gatatu tariki 03 Kanama 2022 muri Village Urugwiro.
Iryo tsinda ryari rigizwe n’abantu 26 bakaba ari ba rwiyemezamirimo bakiri bato mu bihugu bakomokamo, ryaje mu Rwanda mu rugendo rwiswe ‘Once in a lifetime bucket list’, rugamije guhura n’abayobozi b’ibihugu n’inzego zitandukanye byo ku Isi.
Perezida Kagame yabakiriye abaganiriza ku ngingo irebana n’uburyo yumva Demokarasi, by’umwihariko Demokarasi ikwiriye Abanyarwanda kandi ko bakwiye kuyikomeraho.
Perezida Kagame avuga ko Demokarasi ayibona nk’imiyoborere, ’kandi ni imiyoborere koko’, ikaba isobanura imiyoborere n’amahitamo y’abaturage, bakaba ari bo ngo bahitamo icyo bifuza n’icyo bikorera ubwabo.
Umukuru w’Igihugu avuga ko mu gihe amahitamo n’uburyo bwo kubaho by’abaturage b’u Rwanda bitubahirijwe, ahubwo bigasanishwa n’amahitamo y’abandi baturage, adashobora kuvuga ko iyo ari Demokarasi nyayo.
Perezida Kagame ati "Demokarasi nyayo ni ukurekera abaturage amahitamo yabo, ntabwo dutinya kugaragaza uruhare rwacu kuko tuzi neza aho tuvuye, abo turi bo, icyo dushaka kuba cyo, ndetse tukaba dushaka kugikomeraho."
Umuryango ‘Young Presidents Organisation’ ufite icyicaro muri Leta Zunze Ubumwe za Amerika, ukaba uhuriza hamwe ba rwiyemezamirimo bakiri bato barenga ibihumbi 30 bo mu bihugu 142 byo ku Isi.
Uyu muryango uvuga ko wiyemeje guharanira ko Isi igira abayobozi bayobora neza abaturage.
MENYA UMWANDITSI
Umunyamakuru wa Kigali Today/KT Radio
@ SimonKamuzinzi
Ibitekerezo ( 1 )
Ibyo Perezida wa Republika avuga ni ukuri iyo gusa abaturage bafite ubwisanzure mu gutekereza, kwishyira, kugira ubudahangatwa ku mutungo bwite, no kutitiranya Igihugu n, Abayobozi b, Igihugu.


text:
Abaturage bo muri aka gace bavuga ko Twagirimana yari asanzwe afitanye amakimbirane n’umugore we na bamwe mu bana be. Amakuru y’urupfu rwe yamenyekanye kuri uyu wa Gatatu, tariki 28 Nzeri.
Abaganiriye na TV1 bavuze ko batunguwe n’uburyo yapfuye ku munsi yari kugabanya abana be amasambu ku buryo bakeka ko bamwe mu bo bari bafitanye amakimbirane mu rugo rwe ari bo bamwishe bafatanyije na nyina.
Umwe yagize ati “ Yishwe n’umugore we n’umuhungu we babanaga mu nzu bahoranaga amakimbirane batongana amanywa n’ijoro; dore turaturanye twahoraga tubumva.”
Abaturanyi bo bavuga ko umugore wa Twagirimana yamukubitaga afatanyije na bamwe mu bana be b’abasore iyo yatahaga yasinze.
Umwe yagize ati “Uriya muryago wari ufitanye ibibazo bibi, nta cyiza cyari gihari rwose uriya mukecuru na bariya bahungu bahoraga barwana na se.”
Umunyamabanga Nshingwabikorwa w’Umurenge wa Kayumbu,Obed Niyobuhungiro na we ahamya ko uyu musaza yapfuye ku munsi yari guha abana be umunani.
Ati “ Yabonywe yapfuye twabimenye ahagana saa yine tugezeyo twiyambaza izindi nzego kugira ngo iperereza ritangire hamenyekane icyamwishe.”
Abana babiri b’abahungu muri batandatu uyu musaza yari afite bahise batabwa muri yombi n’Urwego rw’Ubugenzacyaha (RIB) mu gihe nyina we yasabaga ko batamufungira abana.


text:
Abagabo kandi baributswa ko uruhare rwabo ruzafasha mu gukumira igwingira ry’abana rikigaragara mu bice bitandukanye by’igihugu.
Kuri uyu wa 14 Ugushyingo, hatangijwe icyumweru cyahariwe kubungabunga ubuzima bw’umwana n’umubyeyi, cyatangirijwe mu murenge wa Cyanzarwe ho mu karere ka Rubavu, igikorwa cyahuriranye n’umunsi mpuzamahanga wo gukaraba intoki.
Mu nsanganyamatsiko igira iti “Nta mubyeyi ukwiriye gupfa abyara”, umuyobozi mukuru ushinzwe igenamigambi n’isuzuma bikorwa muri Minisiteri y’Ubuzima, Dr. Uwariraye Parfait yasabye abagabo kugira uruhare mu kubungabunga ubuzima bw’umubyeyi ndetse n’umwana.
Yagize ati “Uruhare rw’umugabo ni ingenzi kandi ni ngombwa, ni inshingazo ze kwita ku mugore utwite akamuherekeza mu gihe cyo kwipimisha; mu gihe cyo kubyara ndetse akanakomeza kumuba hafi na nyuma yo kubyara, mbese yumve ko gukurikirana ubuzima bw’umwana bimureba.”
Yakomeje asaba abagabo guhwiturana hagati yabo kugira ngo bafatanye muri iyi gahunda yo kwita ku buzima bw’umubyeyi n’umwana, hagabanywa imfu zabo bombi.
Umwe mu batuye umurenge wa Cyanzarwe yabwiye IGIHE ko abagabo bumva ko barebwa n’ubuzima bw’umwana ari bake, icyakora ngo iyi myumvire ihindutse hari icyo byahindura nk’uko babisobanuriwe.
Yagize ati “Ubundi abagabo benshi bumva ko akazi kabo ari ugushaka amafaranga; kumubwira gukurikirana umugore we utwite aba yumva nyine bireba uwo mugore, yewe n’umwana ni nyina uba agomba kumukurikirana. Dufatanyije nk’uko babitubwiye, ntabwo igwingira cyangwa abagore bapfa byakomeza kubaho.”
Umuyobozi wungirije w’akarere ka Rubavu ushinzwe imibereho myiza y’abaturage Ishimwe Pacifique, nawe yashimangiye ko bagiye kwegera abagabo babashishikariza gufatanya n’abagore mu rwego rwo guhangana n’ikibazo cy’imirire mibi iganisha ku igwingira.
Muri iki cyumweru kizasozwa kuwa 18 Ugushyingo, ababyeyi batwite barakangurirwa kwisuzumisha no kwegera abaganga hakiri kare mu gihe hari ikibazo bagize, nanone barashishikarizwa kurya indyo yuzuye.
Mu bindi bikorwa bizibandwaho harimo gutanga ikinini cya Vitamin A ku bana, ikinini cy’inzoka, gusuzuma imirire y’abana, gukingira imbasa ndetse no gutanga serivise zo kuboneza urubyaro.
Ubushakashatsi bw’ubuzima n’imibereho myiza y’abaturage bwo mu mwaka wa 2020 (DHS2020), bugaragaza ko ababyeyi 203 aribo bapfa babyara mu babyeyi 100,000 babyaye, ni mu gihe abana 19 aribo bapfa bavuka mu bana 1000 bavutse.
Imwe mu mpamvu y’izi mfu, ni ababyaza bakiri bake; niyo mpamvu Minisiteri y’Ubuzima ifite gahunda yo kongera ababyaza mu rwego rwo kugabanya izi mfu.


text:
Ubwo Umubyeyi Bikira Mariya yabonekeraga abakobwa batatu i Kibeho kuva muri 1981 kugeza muri 1989, mu butumwa yatanze harimo no kumwubakira Ingoro (Shapeli) ebyiri: imwe nto (yamaze kubakwa) n’indi nini (iyi yo ntirubakwa, ariko irateganywa kubakwa mu minsi iri imbere).
Ni muri urwo rwego, ku wa 27 Kamena 2022, Nyiricyubahiro Mgr Célestin HAKIZIMANA, Umushumba wa Diyosezi Gatolika ya GIKONGORO, ari kumwe n’Umuyobozi w’Akarere ka Nyaruguru Bwana MURWANASHYAKA Emmanuel bakiriye itsinda rigizwe na Perezida wa Papal Fondation, Eustace MITA n’Umugore we Sue Mita baturutse muri America, Jorge O’REILLY n’Umugore we Marcela bo muri Argentina, Madamu ILIBAGIZA Immaculée, Umunyarwandakazi ufite Ubwenegihugu bwa Amerika akaba n’Umurinzi w’Igihango. Uru ruzinduko rwari rugamije gusura ahazubakwa ibikorwaremezo bitandukanye bifasha abakorera ubukerarugendo Nyobokamana ku butaka butagatifu bwa Kibeho.
Nyuma yo gusura no gusobanurirwa ibijyanye n’amabonekerwa yahabereye i Kibeho, ndetse no gusura ahantu hatandukanye mu Rwanda, Umuyobozi wa Papal Fondation yavuze ko byihutirwa gushyira mu bikorwa ibyo Bikira Mariya yasabye harimo no kubaka Kiliziya nini izajya ifasha imbaga y’abasura Ubutaka butagatifu bwa Kibeho baturutse hirya no hino ku isi.
Muri uru ruzinduko, Umuyobozi w’Akarere ka Nyaruguru yijeje aba bashyitsi ko Akarere kiteguye kubafasha kugira ngo bashyire mu bikorwa imishinga yo kubaka ibikorwaremezo bifasha abagana Ubutaka butagatifu bwa Kibeho.
Tubibutse ko Papal Foundation ari Umuryango udaharanira inyungu watangijwe n’abakristu Gatolika bo muri Amerika, ugamije gufasha Papa na Kiliziya Gatolika y’i Roma binyuze mu kwemera, mu mbaraga no mu nkunga ifatika y’amafaranga, ukibanda ku mishinga yihutirwa ya Papa mu kubaka Kiliziya, kurera no gutegura abayobozi bayo, kwita ku bafite ibibazo kurusha abandi, abakuru n’abato, ku isi yose. uyu muryango washinzwe mu mwaka wa 1990.


text:
Bimwe mu bintu umugabo ashobora gukora bigatuma yubahwa n’abagore cyangwa se abakobwa kandi bitamugoye.
1.Igirire ikizere kandi uhore wisanzuye
Abagore benshi banezezwa no kubona umugabo wihagazeho kandi wifitiye ikizere n’ubwo bamwe muri bo bigira nk’aho bitabafashe ho.
Gukunda abagabo bigirira ikizere binaba muri kamere y’abagore kuko bazi ko abagabo nk’aba baboneka hake. Gusa ntukihingemo kwigirira ikizere ahubwo uge ureka bibe ibiri muri wowe ubwawe.
2.Ambara neza
Iga kwambara neza kandi uberwe, ntukifate nk’aho utiyitayeho. Ntukabereho gushimisha cyangwa kunezeza. Kwambara neza si ukwambara ibihenze gusa ahubwo kumesa imyenda yawe, iterwa ipasi ukayitera kandi ntiwambare nk’abasore b’inkundarubyino byatuma abakobwa bataguca amazi.
3.Guhorana ibyishimo
Ukwiye guhora burigihe umwenyura kabone n’ubwo ubuzima ubamo bwaba butabikwemerera, ntugakomeze ibintu. Abantu bishimye kandi basetsa usanga banakurura abandi bagahora bashaka kubegera. Niba uhuye n’umkobwa cyangwa umugore bwambere, muganirize utuntu dusekeje kandi wifitiye ikizere ariko wirinde kubigira birebire
4.Ibitekerezo byagutse
Abagabo bamwe usanga batinya kurwana intambara yo kwigarurira umugore nyamara iyo umaze kwigarurira umutima w’umugore nta n’ikindi utabasha kwigarurira. Ntu gakererezwe no kwibaza ngo ese ubu ndamubwira iki kuko bizaguca intege bitume unatinya. Gerageza kwegera abagore muganire ndetse hari n’ubwo bamwe usanga bakwitwara ho nabi, ibyo ntibikakubuze gukomeza buke buke uzagera k’uwo ushaka.


text:
Intangiriro:
Mu rurimi rw’igifaransa, baravugango: “Les mêmes causes engendrent les mêmes effets, si maintenant vous trouvez une anomalie dans les effets produits par les mêmes causes, il faut aller chercher cette anomalie dans les causes qui leur ont donné naissance.” Umuntu agenekereje mu rurimi rwacu twabisobanura muri aya magambo: “Impamvu zisa zitanga ibisubizo bimwe, noneho iyo habonetse ibintu bidasa mu bisubibizo byatanzwe n’impamvu zimwe, ni ugushakira icyabiteye ku mpamvu biturukaho”.
Iyi nkuru nyanditse ndi Umuhutu, nitwa Rubona-Rwa-Nzoga kandi ntuye Rubona-Rwa-Nzoga ya Murambi hafi y’u Mubari wa Byumba aho biciye Mutagatifu Nyirabiyoro, akaba Umuzigaba w’UmuHima-Tutsi, wari Umugabekazi w’u Mubari wa Kabeja ,akaba yarakiriye Ibimanuka mu gihe byazaga mu Rwanda nyuma ibyo bimanuka bikazamubera bya ntibitura. Mu bitekerezo byanjye nkaba nitwara nk’Abazigaba bahisemo kuba Abahutu, nyuma y’urupfu rwa Biyoro na Nyirabiyoro ubwo bakinjwe nk’ibitungwa, hali ahagana mu mwaka w’ i 1725 ubwo umuvuduko (chronomètre) w’umuvumo watangiraga ku gihugu cy’u Rwanda ugasingira akarere kose!
Mu mashyaka nta shyaka mbamo, iryanjye ni irizadusubiza igihugu cy’amata n’ubuki nkuko byahoze kera Ibimanuka bitaraza, bigatuma ubumuntu buyoyoka mu ba Banyarwanda. Impamvu nakunze kwibanda ku nkomoko, ni uko mba nibutse ko hari umuririmbyi wavuze ati: “utazi iyo ava ntamenya iyo ajya”. Hari n’umugani wa bene wacu bo mu burasirazuba bw’Afurika uvuga ngo” Niba uri munzira ugenda, ukaba utakibona neza aho ujya, hagarara, nyuma usubire iyo wavuye”. Ni byiza ko mu nyandiko irambuye nageza ku basomyi, ubushakashatsi nakoze kugira ngo numve iby’urwango rwabaye karande mu Banyarwanda b’ingeri zose, mu moko yose, mu turere n’indi migirire iteye isoni.
A. Inkomoko y’u Rwanda hakulikijwe ubumenyi bw’isi (Géologie)
Imana Rurema yaremye ijuru n’isi harimo n’igihugu cy’u Rwanda, iraruringaniza, iruha imisozi n’ibisiza, iruha ibiyaga n’inzuzi, iruha amashyamba n’ibirunga. Urwanda ruli mu muhora (fossé) wicukuye ubwawo mu misozi yatumburutse muli Afurika yo hagati werekeza iburasirazuba, hakaba hashize imyaka hafi milliyoni 65 ibyo bibaye, uwo muhora akaba ariwo witwa Graben nini y’Afurika (Grand Graben Africain), ukaba uturuka muri Afurika y’epfo muri za Malawi, uwo muhora wagera hafi y’u Burundi ukigabanya mo ibice bibiri, kimwe kikaba kigizwe n‘ umuhora w’uburasirazuba uca muli Kenya na Tanzaniya aliwo witwa Rift Valley harimo ikiyaga cya Victoria ( Nyanza) ukaba ukomeza ukagera no muri Etiyopiya ukagarukira ku nyanja Itukura.
Hali n’igice cy’uwo muhora cy’uburengerazuba cyitwa Albertine kirimo ibiyaga nka Kivu, Edouard (Rwicanzige) na Albert (Ntanzige), ibyinshi muli ibyo biyaga bikaba bikungahaye kuli petrole n’amabuye y’agaciro, ubwo bukungu akaba aribwo buduteza iyi nyazi y’intambara kubera ba bagabo basa n’impinja bahora baburalikiye. Hashize imyaka igera kuli milliyoni 5 igice rwagati cy’uwo muhora cyaratangiye kwika, inkengero zawo zitangira gutumburuka (kujya hejuru). Ni ho havuye isunzu rya Congo Nil mubona ubu ngubu ritandukanya amazi y’uruzi rwa Kongo n’urwa Nil.
Ivuka ry’ibirunga ryahinduye imitembere y’Amazi mu Rwanda
Mu karere k’ibiyaga bigali, haje kuvuka ibirunga, hakaba hashize imyaka hafi miliyoni enye (4) nkuko tubikesha ubumenyi bw’isi ( Géologie) hali mu bihe bita Miocène-Pliocène.
Amazi y’uruzi rwa Kongo
Mu gihe ibirunga byarukaga byakoze urugomero (barrage) rwabanje kwifungira i Cyangugu nyuma rwongera kwifungira i Goma, ikiyaga cya Kivu uko tukizi ubu, kiba kiravutse. Urwo rugomero rwahinduye imitembere y’amazi muri ako karere ka Kongo Nil. Mbere ikiyaga cya Kivu n’imigezi yacyo yose byatembaga bijya muli Nil binyuze mu kiyaga cya Edouard, ibirunga bimaze kuvuka, Amazi y’ikiyaga cya Kivu n’imigezi yacyo yose byahise bifata inzira igana mu kiyaga cya Tanganyika biciye mu mugezi wa Rusizi ubundi byose bikisuka mu mugezi wa Kongo biciye mu mugezi wa Lufira wo mu gihugu cya Kongo.
Amazi y’uruzi rwa Nyabarongo
Mbere y’uko ibirunga bivuka, umugezi wa Nyabarongo watembaga ujya i Buganda unyuze mu nzira tuzi ubungubu y’umugezi wa Mukungwa. Aho hali ikibaya kinini cyazimiye kubera ivuka ry’ibirunga. Amazi yanyanyagiye (inondation) mu bisigara bw’icyo kibaya ni yo yaje kubyara ibiyaga bya Burera na Ruhondo. Nyabarongo ibuze inzira yo gukomeza ijya mu Bugande, igice cyayo cyagarutse inyuma gihinduka Mukungwa, gihura n’ikindi gice kiva ku Gikongoro bihurira i Ngaru ya Gitarama aho bita mu nkokora ya Nyabarongo ( coudes).
Ibyo byabaye bashize imyaka hafi miliyoni enye. bityo uturere twinshi tw’u Rwanda turushaho gutohagira. Nyabarongo ikomeza urugendo rutali rusanzwe igana i Kigali ubundi ijya guhura na Akanyaru bihinduka Akagera gafite amazi menshi kurusha mbere. Ubu rero niko gakomeza kajya i Bugande kabanje kunyura mu Mubali wa Kabeja.
Ibihe bihora bihinduka iteka
Kera, ni ukuvuga ahagana mu mwaka w’1725 nyuma ya Yezu, u Mubali wa Kabeja wali utuwe cyane utaruma ngo uhinduke Parike y’igihugu; kandi halimo ikiyaga kini cyitwaga i Gishamba kikaba cyari gifite n’ikirwa cyitwa Ishango ari nacyo cyali umurwa mukuru w’u Mubali.
Abazigaba Hima-Tutsi bari bimuye umurwa wabo mu kinyejana cya 15, impamvu bawimuye ni uko Ibimanuka mu gihe cyo ku ngoma ya Yuhi II Gahima (1444-1477) byagabye ibitero biyobowe na Zuba mwene Gitore bikica Cyubaka mwene Nyabikezi Umwami w’u Mubari, wali ufite umurwa mukuru ahitwa Mu-Mironko-ya-Nyagasiga, bafite n’inzu y’ubwami i Kiziguro hafi ya Murambi na Muhura muri Byumba. Ibimanuka byishe umwami Cyubaka binamutwara ikimasa cy’imihango ( taureau rituel ) n’ingoma y’ubwami bw’Abazigaba Sera I. Amateka atubwira uburyo Ibimanuka byaje no kubasanga no ku Ishambo, babakorera irya mfura mbi bikabaviramo kuvumwa (reba veritasinfo -umuvumo wa Nyirabiyoro):
Abantu bashobora kwibaza impamvu akarere k’ Umubari kahindutse ubutayu:
Burya koko imana ishobora byose. Dore amagambo Mutagatifu Nyirabiyoro yasize abwiye Umwami Kigeli wa III Ndabarasa nkuko yabitumwe n’Imana ubwo yali amaze kumuha inzoga y’ubuki (inkangaza) kandi Umwami Yuhi wa IV Mazimpaka yali yarayici inzoga y’ubuki mu mihango kuko yigeze kuyinywa agasinda bigatuma yica intore zali zamutaramiye bityo iyo nzoga akayita “ngunge”. Nyirabiyoro yabimubwiye muri aya magambo: “Murica abantu nk’ibitungwa, Umenye ko imitungo iturutse ku buhemu ntacyo imarira umuntu”, Nyirabiyoro yongeraho ati: “Umpaye ingunge nali umwami nkawe? Nanjye nkugunze iliza ya Mubari ho mu Mazinga, aho yimiraga mu Kiraro”.
Imana ishobora byose, izi umubare w’imisatsi ili ku mitwe yacu, ivuga limwe ibyo ishatse bikaba. Ibyo yatumye byarabaye. Umubari warumye. Abatembereye muri pariki yacu, bagiye babona imivumu yashaje, yerekana ko higeze guturwa.
Biracyaza
Mubigejejweho n’Umusomyi wa VERITASINFO
w’i Rubona - rwa - Nzoga ya Murambi / Byumba


text:
FPR-Inkotanyi yoretse igihugu, yishe abanyarwanda maze ibambura ibyabo none aho ibihe bigeze abaturage batangiye gutekereza ko amaherezo abo bicanyi bazabarimbura burundu. Ese ingamba abasenyewe amazu yabo i Nyarutarama bafite ni izihe?
Umunyamakuru wa Radiyo mpuzamahanga y’Abanyamerika VOA yatanze inkuru y’uburyo abaturage b’akarere ka Gasabo mu mujyi wa Kigali bashyamiranye n’abategetsi b’ako karere bari kumwe n’urwego rwa Dasso. Abo baturage bakaba bari bagiye kwerekwa ngo amazu babubakiye asimbura ayabo yasenywe maze ibyabo bigahabwa rwiyemezamirimo wabashyize ku gasi!
Umwe mu baturage wari muri icyo gikorwa cyo kwerekwa amazu adafashe bari gukinga abaturage mu maso yagize ati : » uko njyewe mbona ukuntu iki kibazo kizarangira, ni uko kizarangira i Nyarutarama haguye abantu, niba tubonye igitugu kibaye ahangaha, ni amahirwe tugize, ngirango iyaba bari bafite imbunda haba habaye abaraswa, twe twasigaye hariya twamaze kubona ibyabaye kuri bagenzi bacu, twiteguye gupfa, ubu njyewe mfite gahunda yo kugura cercueils (isanduku yo gushyingurwamo)nkayishyira iwanjye; uzaza kunsenyera inzu azabikora ari uko abanje kuyimbikamo…«
Inkotanyi zagurishije igihugu cyose, Pariki y’ibirunga n’iy’Akagera zaragurishijwe, ibishanga byose byarafashwe mu gihugu, Nyungwe yaragurishijwe, ikiyaga cya Kivu nacyo cyaratanzwe, akarere ka Bugesera karagurishijwe none hatahiwe kwambura baturage amasambu yabo gakondo basigiwe n’ababyeyi babo! Muri iki gihe Kagame yiheje akaba yarabuze burundu, inkotanyi ziri gusahura abanyarwanda ngo zibone impamba izazitunga mu mahanga ubwo zizaba zimaze guhunga kuko zibonaibura rya Kagame ari irimbuka ry’ingoma yazo , niyo mpamvu umuntu uciriye hasi ari gucibwa amande atagira ingano bitwaje amabwiriza yo kwirinda corona!
Ese abanyarwanda bazakomeza kwemera gupfa bahagaze? Amaherezo ubwoba buzashira maze inkotanyi bazihambirize izuba riva!